qundao/data-zh-poetry huggingface dataset:
打剥牡丹
作者：李新
朝代：宋

大芽如繭肥，小芽瘦如錐。
我今取去無厚薄，不欲氣本多支離。
綠尖墮地那復數，存者屹立珊瑚枝。
姚黄魏紫各王后，肯許闒冗相追隨。
姬周祧廟曾祖禰，主父强漢疏宗支。
昔人立朝惡黨盛，敗羣雜莠何可知。
一母宜男竟衰弱，豈有如許寧馨兒。
吾懼生蛇爲龍禍，又畏百工無一師。
故今披剥信老手，如與造化俱無私。
明年春歸迺翁出，空庭還閉絕代姿。
風雨大是遭白眼，酒炙誰復來齊眉。
衡門一鎻略安分，幽谷待賞幾無時。
寄根王謝自得地，燕子歸來汝莫疑。
打剥牡丹
作者：李新
朝代：宋

大芽如茧肥，小芽瘦如锥。我今取去无厚薄，不欲气本多支离。绿尖堕地那复数，存者屹立珊瑚枝。姚黄魏紫各王后，肯许阘冗相追随。姬周祧庙曾祖祢，主父强汉疏宗支。昔人立朝恶党盛，败群杂莠何可知。一母宜男竟衰弱，岂有如许宁馨儿。吾惧生蛇为龙祸，又畏百工无一师。故今披剥信老手，如与造化俱无私。明年春归乃翁出，空庭还闭绝代姿。风雨大是遭白眼，酒炙谁复来齐眉。衡门一锁略安分，幽谷待赏几无时。寄根王谢自得地，燕子归来汝莫疑。
打剥牡丹
作者：李新
朝代：宋

大芽如茧肥，小芽瘦如锥。
我今取去无厚薄，不欲气本多支离。
绿尖堕地那復数，存者屹立珊瑚枝。
姚黄魏紫各王后，肯许阘冗相追随。
姬周祧庙曾祖祢，主父强汉疏宗支。
昔人立朝恶党盛，败羣杂莠何可知。
一母宜男竟衰弱，岂有如许宁馨儿。
吾惧生蛇为龙祸，又畏百工无一师。
故今披剥信老手，如与造化俱无私。
明年春归乃翁出，空庭还闭绝代姿。
风雨大是遭白眼，酒炙谁復来齐眉。
衡门一鎻略安分，幽谷待赏几无时。
寄根王谢自得地，燕子归来汝莫疑。
折杨柳
作者：李新
朝代：宋

东风来何时，百花已飘零。
独余堤上柳，惨淡含春荣。
扁舟復何适，延客江上亭。
顾无青玉案，何以送子行。
攀条欲相赠，上有双流莺。
流莺正求友，奈此别离情。
折杨柳
作者：李新
朝代：宋

东风来何时，百花已飘零。独馀堤上柳，惨淡含春荣。扁舟复何适，延客江上亭。顾无青玉案，何以送子行。攀条欲相赠，上有双流莺。流莺正求友，奈此别离情。
折楊柳
作者：李新
朝代：宋

東風來何時，百花已飄零。
獨餘堤上柳，慘淡含春榮。
扁舟復何適，延客江上亭。
顧無青玉案，何以送子行。
攀條欲相贈，上有雙流鶯。
流鶯正求友，奈此別離情。
抱璞吟
作者：李新
朝代：宋

最怜皇孙衣如鹑，尝笑参谋衾似铁。我今短褐秃无尾，穷年絮被还百结。勖清祗饮洛口水，祁寒欲避西山雪。奈何童婢生菜颜，鸡肋相将伴头屑。小儿窥见已么么，自言身是西州杰。青天白日用意深，浮云薄雾生愁绝。一夕饮水成内热，抱璞出门望折节。馀光箭牖惊客眠，唤作非真应泣血。
抱璞吟
作者：李新
朝代：宋

最怜皇孙衣如鹑，尝笑参谋衾似铁。
我今短褐秃无尾，穷年絮被还百结。
朂清祗饮洛口水，祁寒欲避西山雪。
奈何童婢生菜颜，鸡肋相将伴头屑。
小儿窥见已么么，自言身是西州杰。
青天白日用意深，浮云薄雾生愁绝。
一夕饮水成内热，抱璞出门望折节。
余光箭牖惊客眠，唤作非真应泣血。
抱璞吟
作者：李新
朝代：宋

最憐皇孫衣如鶉，嘗笑參謀衾似鐵。
我今短褐秃無尾，窮年絮被還百結。
朂清祗飲洛口水，祁寒欲避西山雪。
奈何童婢生菜顔，雞肋相將伴頭屑。
小兒窺見已么麽，自言身是西州傑。
青天白日用意深，浮雲薄霧生愁絕。
一夕飲水成內熱，抱璞出門望折節。
餘光箭牖驚客眠，唤作非真應泣血。
挽史太君詞
作者：李新
朝代：宋

吳楚雲帆萬里風，元歌來哭舊江東。
梁城皓鶴千年恨，蜀壟青松一夢空。
滏水波聲天地遠，灞陵山色古今同。
碑陰且刻東坡語，勳烈將收國史中。
挽史太君词
作者：李新
朝代：宋
体裁：七言律诗

吴楚云帆万里风，元歌来哭旧江东。梁城皓鹤千年恨，蜀垄青松一梦空。滏水波声天地远，灞陵山色古今同。碑阴且刻东坡语，勋烈将收国史中。
挽崇宁王雅桥杨公善宣教词
作者：李新
朝代：宋

何必他杨重蜀苖，关西华胄固遥遥。
大成殿老身先倡，贝叶书成血未消。
金马祥光开旧地，玉虹寒影卧新桥。
伟翁有子全忠孝，行看珪璋荐盛朝。
挽崇宁王雅桥杨公善宣教词
作者：李新
朝代：宋

何必他杨重蜀苗，关西华胄固遥遥。大成殿老身先倡，贝叶书成血未消。金马祥光开旧地，玉虹寒影卧新桥。伟翁有子全忠孝，行看圭璋荐盛朝。
挽崇寧王雅橋楊公善宣教詞
作者：李新
朝代：宋

何必他楊重蜀苖，關西華胄固遙遙。
大成殿老身先倡，貝葉書成血未消。
金馬祥光開舊地，玉虹寒影臥新橋。
偉翁有子全忠孝，行看珪璋薦盛朝。
挽张承事词
作者：李新
朝代：宋

长吟清啸蜀江干，一尺霜根向物寒。
吾道祗知尊孔子，奇书何用学刘安。
玄谈客去虚方丈，碧落雏归迅羽翰。
晓月流星无处觅，断云空着子陵滩。
挽张承事词
作者：李新
朝代：宋

长吟清啸蜀江干，一尺霜根向物寒。吾道祗知尊孔子，奇书何用学刘安。玄谈客去虚方丈，碧落雏归迅羽翰。晓月流星无处觅，断云空著子陵滩。
挽張承事詞
作者：李新
朝代：宋

長吟清嘯蜀江干，一尺霜根向物寒。
吾道祗知尊孔子，奇書何用學劉安。
玄談客去虛方丈，碧落雛歸迅羽翰。
曉月流星無處覓，斷雲空著子陵灘。
挽江源张宽儒承事词
作者：李新
朝代：宋

善颂堂下几生刍，䍧牱墓西千辆车。邑人清泪堕不已，食客行歌悲有馀。家法新增小戴礼，生涯半用计然书。平生阴德知多少，势等岷峨报亦徐。
挽江源张宽儒承事词
作者：李新
朝代：宋
体裁：七言律诗

善颂堂下几生刍，牂牱墓西千辆车。邑人清泪堕不已，食客行歌悲有馀。家法新增小戴礼，生涯半用计然书。平生阴德知多少，势等岷峨报亦徐。
挽江源张寛儒承事词
作者：李新
朝代：宋

善颂堂下几生刍，䍧牱墓西千辆车。
邑人清泪堕不已，食客行歌悲有余。
家法新增小戴礼，生涯半用计然书。
平生阴德知多少，势等岷峨报亦徐。
挽江源張寛儒承事詞
作者：李新
朝代：宋

善頌堂下幾生芻，䍧牱墓西千輛車。
邑人清淚墮不已，食客行歌悲有餘。
家法新增小戴禮，生涯半用計然書。
平生陰德知多少，勢等岷峨報亦徐。
摊破浣溪沙/山花子
作者：李新
朝代：宋
体裁：词

几度珠帘捲上钩。折花走马向扬州。老去不堪寻往事，上心头。陶令无聊惟喜醉，茂陵多病不胜愁。脉脉春情长不断，水东流。
摊破浣溪沙·山花子·几度珠帘卷上钩
作者：李新
朝代：宋
体裁：词

几度珠帘卷上钩。折花走马向扬州。老去不堪寻往事，上心头。陶令无聊惟喜醉，茂陵多病不胜愁。脉脉春情长不断，水东流。
攤破浣溪沙·山花子
作者：李新
朝代：宋

幾度珠簾捲上鉤。折花走馬向揚州。老去不堪尋往事，上心頭。陶令無聊惟喜醉，茂陵多病不勝愁。脈脈春情長不斷，水東流。
新春道中口占
作者：李新
朝代：宋

幛地翠烟犹惜晓，乳花小雨却翻晴。去年春恨依前到，先得东风捲入城。挑人柳目空依路，唤客莺声又隔林。病渴相如今已老，悔将春事入琴心。老去难禁数别离，一樽春酒为谁悲。绿杨深院花飞处，秪有东风独自知。千本春桃行石颜，暖风扶袖入云端。庾郎食菜今多少，但看行厨白璧盘。白马蹄轻气亦骄，嘶风嘶日上山椒。乃翁不似杨光禄，与汝披霜趁早朝。榆荚已吹鹅眼去，柳绵不带茧香来。轻霜未度刘郎鬓，更看春桃几度开。
新春道中口占·其一
作者：李新
朝代：宋
体裁：七言绝句

幛地翠烟犹惜晓，乳花小雨却翻晴。去年春恨依前到，先得东风捲入城。
新春道中口占·其一
作者：李新
朝代：宋

幛地翠煙猶惜曉，乳花小雨却翻晴。
去年春恨依前到，先得東風捲入城。
新春道中口占·其三
作者：李新
朝代：宋
体裁：七言绝句

老去难禁数别离，一樽春酒为谁悲。绿杨深院花飞处，秪有东风独自知。
新春道中口占·其三
作者：李新
朝代：宋

老去難禁數别離，一樽春酒爲誰悲。
綠楊深院花飛處，秪有東風獨自知。
新春道中口占·其二
作者：李新
朝代：宋
体裁：七言绝句

挑人柳目空依路，唤客莺声又隔林。病渴相如今已老，悔将春事入琴心。
新春道中口占·其二
作者：李新
朝代：宋

挑人柳目空依路，喚客鶯聲又隔林。
病渴相如今已老，悔將春事入琴心。
新春道中口占·其五
作者：李新
朝代：宋

白馬蹄輕氣亦驕，嘶風嘶日上山椒。
迺翁不似楊光禄，與汝披霜趁早朝。
新春道中口占·其五
作者：李新
朝代：宋
体裁：七言绝句

白马蹄轻气亦骄，嘶风嘶日上山椒。乃翁不似杨光禄，与汝披霜趁早朝。
新春道中口占·其六
作者：李新
朝代：宋

榆荚已吹鹅眼去，柳绵不带茧香来。轻霜未度刘郎鬓，更看春桃几度开。
新春道中口占·其六
作者：李新
朝代：宋

榆荚已吹鹅眼去，柳绵不帯茧香来。
轻霜未度刘郎鬓，更看春桃几度开。
新春道中口占·其六
作者：李新
朝代：宋

榆莢已吹鵝眼去，柳綿不帯繭香來。
輕霜未度劉郎鬢，更看春桃幾度開。
新春道中口占·其四
作者：李新
朝代：宋

千本春桃行石顔，暖風扶袖入雲端。
庾郎食菜今多少，但看行厨白璧盤。
新春道中口占·其四
作者：李新
朝代：宋
体裁：七言绝句

千本春桃行石颜，暖风扶袖入云端。庾郎食菜今多少，但看行厨白璧盘。
日出东南隅
作者：李新
朝代：宋
体裁：古风

日出东南隅，照见城西途。出门履冰去，荆棘残人裾。洛阳繁华陌，车马寻芳客。欲往从之游，青松淡无色。安得邻松心，投君千岁阴。
日出東南隅
作者：李新
朝代：宋

日出東南隅，照見城西途。
出門履冰去，荆棘殘人裾。
洛陽繁華陌，車馬尋芳客。
欲往從之遊，青松淡無色。
安得鄰松心，投君千歲陰。
早梅
作者：李新
朝代：宋
体裁：七言律诗

冥寞元崖宅有神，冷香寒色漏天真。感深暖日常为力，杰出飞霜恐后春。千里故人何以寄，一枝幽意望谁亲。孤标若值芳华菀，羞与妖红碧树邻。
早梅
作者：李新
朝代：宋

冥寞元崖宅有神，冷香寒色漏天真。
感深暖日常爲力，傑出飛霜恐後春。
千里故人何以寄，一枝幽意望誰親。
孤標若值芳華菀，羞與妖紅碧樹鄰。
时雨试步寄员子春
作者：李新
朝代：宋

与竹他年仅有衣，敢愁天赋鲜岐嶷。
拏乂不拜浑闲事，踉蹡初行更效谁。
莫道汉家飞将种，那知天上石麟儿。
若令新岁能翻舌，先寄城东老员诗。
时雨试步寄员子春
作者：李新
朝代：宋

与竹他年仅有衣，敢愁天赋鲜岐嶷。拿乂不拜浑闲事，踉蹡初行更效谁。莫道汉家飞将种，那知天上石麟儿。若令新岁能翻舌，先寄城东老员诗。
春日杂言
作者：李新
朝代：宋

燕麦讵可食，兔丝那为衣。重絺不禦寒，野葛难疗饥。绨袍脱有意，岂得全身归。一饭责相酬，北山宁采薇。妖桃气浓暖，蛾眉困风光。杨花扑罗帐，春梦自悠扬。愁心如碧草，随春日益长。碧草逢秋歇，此恨何时忘。
春日杂言·其一
作者：李新
朝代：宋

燕麦讵可食，兔丝那为衣。
重絺不御寒，野葛难疗饥。
绨袍脱有意，岂得全身归。
一饭责相酬，北山宁采薇。
春日杂言·其一
作者：李新
朝代：宋

燕麦讵可食，兔丝那为衣。重絺不禦寒，野葛难疗饥。绨袍脱有意，岂得全身归。一饭责相酬，北山宁采薇。
春日杂言·其二
作者：李新
朝代：宋
体裁：古风

妖桃气浓暖，蛾眉困风光。杨花扑罗帐，春梦自悠扬。愁心如碧草，随春日益长。碧草逢秋歇，此恨何时忘。
春日自錦封歸寧過寶巖寺
作者：李新
朝代：宋

曲檻横橋盡落梅，春風草木自承恩。
一身初逐斷鴻去，百里猶餘殘燒痕。
回首錦谿花柳市，那如山寺水雲村。
鳴騶喜色知多少，白髪雙親笑倚門。
春日自锦封归宁过宝岩寺
作者：李新
朝代：宋

曲槛横桥尽落梅，春风草木自承恩。
一身初逐断鸿去，百里犹余残烧痕。
回首锦溪花柳市，那如山寺水云村。
鸣驺喜色知多少，白髪双亲笑倚门。
春日自锦封归宁过宝岩寺
作者：李新
朝代：宋

曲槛横桥尽落梅，春风草木自承恩。一身初逐断鸿去，百里犹馀残烧痕。回首锦溪花柳市，那如山寺水云村。鸣驺喜色知多少，白发双亲笑倚门。
春日雜言·其一
作者：李新
朝代：宋

燕麥詎可食，兔絲那爲衣。
重絺不禦寒，野葛難療饑。
綈袍脫有意，豈得全身歸。
一飯責相酬，北山寧採薇。
春日雜言·其二
作者：李新
朝代：宋

妖桃氣濃暖，蛾眉困風光。
楊花撲羅帳，春夢自悠揚。
愁心如碧草，隨春日益長。
碧草逢秋歇，此恨何時忘。
春昼歌
作者：李新
朝代：宋
体裁：古风

樱桃花落春风暖，绿波浤浤春渚满。龟屏六曲昼梦回，红日一庭香絮乱。层楼幛云身半倚，春意扑人浓似醉。茂陵白马归不归，眼没平芜一千里。
春晝歌
作者：李新
朝代：宋

櫻桃花落春風暖，綠波浤浤春渚滿。
龜屏六曲晝夢回，紅日一庭香絮亂。
層樓幛雲身半倚，春意撲人濃似醉。
茂陵白馬歸不歸，眼没平蕪一千里。
春深过黄亭
作者：李新
朝代：宋

碧流未到小池开，半亩筼筜荫紫苔。迟日暖风留不得，乱红飞去燕衔来。
春深过黄亭
作者：李新
朝代：宋

碧流未到小池开，半亩篔筜荫紫苔。
迟日暖风留不得，乱红飞去燕衘来。
春深過黄亭
作者：李新
朝代：宋

碧流未到小池開，半畝篔簹蔭紫苔。
遲日暖風留不得，亂紅飛去燕衘來。
春游
作者：李新
朝代：宋

寂寂茂陵春，文园病后情。
黄蜂腰欲断，细柳眼初明。
丽服骈游女，余酣失老兵。
残粧深院落，相对任卿卿。
春游
作者：李新
朝代：宋

寂寂茂陵春，文园病后情。黄蜂腰欲断，细柳眼初明。丽服骈游女，馀酣失老兵。残妆深院落，相对任卿卿。
春遊
作者：李新
朝代：宋

寂寂茂陵春，文園病後情。
黄蜂腰欲斷，細柳眼初明。
麗服駢遊女，餘酣失老兵。
殘粧深院落，相對任卿卿。
春郊行
作者：李新
朝代：宋

半夜东风入桃李，杨柳烟深尘不起。
江南乍暖蜂满园，洛阳初晴花出市。
走马寻芳白面郎，回头巧笑人在墙。
一声莺啭墻南北，引断行人归未得。
春郊行
作者：李新
朝代：宋

半夜东风入桃李，杨柳烟深尘不起。江南乍煖蜂满园，洛阳初晴花出市。走马寻芳白面郎，回头巧笑人在墙。一声莺啭墙南北，引断行人归未得。
春郊行
作者：李新
朝代：宋

半夜東風入桃李，楊柳烟深塵不起。
江南乍煖蜂滿園，洛陽初晴花出市。
走馬尋芳白面郎，回頭巧笑人在牆。
一聲鶯囀墻南北，引斷行人歸未得。
春閒戏书三首
作者：李新
朝代：宋

几家桃李高低树，一望江山表里春。寂寞无心看花去，悬知自有看花人。春天行乐若为伤，青鬓吹蓬半染霜。莫道一生甘淡薄，十年前亦为春狂。老病空怀云水乡，涪江春浪接天长。扁舟拟下巫阳去，不听巴猿已断肠。
春閒戏书三首·其一
作者：李新
朝代：宋

几家桃李高低树，一望江山表裏春。
寂寞无心看花去，悬知自有看花人。
春閒戏书三首·其一
作者：李新
朝代：宋

几家桃李高低树，一望江山表里春。寂寞无心看花去，悬知自有看花人。
春閒戏书三首·其三
作者：李新
朝代：宋
体裁：七言绝句

老病空怀云水乡，涪江春浪接天长。扁舟拟下巫阳去，不听巴猿已断肠。
春閒戏书三首·其二
作者：李新
朝代：宋
体裁：七言绝句

春天行乐若为伤，青鬓吹蓬半染霜。莫道一生甘淡薄，十年前亦为春狂。
春閒戲書三首·其一
作者：李新
朝代：宋

幾家桃李高低樹，一望江山表裏春。
寂寞無心看花去，懸知自有看花人。
春閒戲書三首·其三
作者：李新
朝代：宋

老病空懷雲水鄉，涪江春浪接天長。
扁舟擬下巫陽去，不聽巴猿已斷腸。
春閒戲書三首·其二
作者：李新
朝代：宋

春天行樂若爲傷，青鬢吹蓬半染霜。
莫道一生甘淡薄，十年前亦爲春狂。
時雨試步寄員子春
作者：李新
朝代：宋

與竹他年僅有衣，敢愁天賦鮮岐嶷。
拏乂不拜渾閑事，踉蹡初行更效誰。
莫道漢家飛將種，那知天上石麟兒。
若令新歲能翻舌，先寄城東老員詩。
晓起
作者：李新
朝代：宋

晓禽聒起坐薪床，梳裹斑丝短短苍。瓮面拨来蛆子白，花心飞出蝶须黄。游蜂声沓晨衙退，细篆香萦碧线长。已约邻家来小饮，是中容得次公狂。
晓起
作者：李新
朝代：宋

晓禽聒起坐薪床，梳裹斑丝短短苍。
瓮面拨来蛆子白，花心飞出蝶鬚黄。
游蜂声沓晨衙退，细篆香萦碧线长。
已约邻家来小饮，是中容得次公狂。
晓雾行
作者：李新
朝代：宋
体裁：古风

山川蒸空气充塞，宇宙冥冥昼昏黑。九州四海安在哉，出门寸步迷南北。赤乌觜距非不刚，执辔神人身更长。胡为柔濡甘隐翳，坐令万里无晶光。我欲奋袂挥霜刀，恨身无翼愁天高。茫然一身不可断，力微援寡诚徒劳。安得长风生海边，扫除氛秽开青天。葵藿倾心知所向，共看白日当空悬。
晚宿江漲橋
作者：李新
朝代：宋

鳥徑青山外，人家苦竹邊。
江城懸夜鎖，魚市散空船。
岸靜涵秋月，林昏宿水煙。
又尋僧榻卧，夜冷欲無眠。
晚过银山
作者：李新
朝代：宋

荒溪屈曲中郎篆，白鹭参差玉笋班。竿日已移三丈外，水云犹垛两山间。石桥梅萼馀香冷，茅店人家晚梦閒。幸自归心过飞鸟，不须循指示刀环。
晚过银山
作者：李新
朝代：宋

荒溪屈曲中郎篆，白鹭参差玉笋班。
竿日已移三丈外，水云犹垜两山间。
石桥梅蕚余香冷，茅店人家晚梦閒。
幸自归心过飞鸟，不须循指示刀环。
晚過銀山
作者：李新
朝代：宋

荒溪屈曲中郎篆，白鷺參差玉笋班。
竿日已移三丈外，水雲猶垜兩山間。
石橋梅蕚餘香冷，茅店人家晚夢閒。
幸自歸心過飛鳥，不須循指示刀環。
晚飲馮秀才宅
作者：李新
朝代：宋

遙天孤雁泣離羣，疊疊秋山更莫雲。
孤雁足添遷客恨，相逢賴有小馮君。
晚饮冯秀才宅
作者：李新
朝代：宋

遥天孤雁泣离羣，迭迭秋山更莫云。
孤雁足添迁客恨，相逢赖有小冯君。
晚饮冯秀才宅
作者：李新
朝代：宋

遥天孤雁泣离群，叠叠秋山更莫云。孤雁足添迁客恨，相逢赖有小冯君。
普州鐵山福濟廟祀神曲·迎神
作者：李新
朝代：宋

夜郎北兮雲蒼蒼，辛夷落兮木葉黄。
兵佖路兮凱歌闋，渡瀘歸兮馬汗血。
宅靈安所兮嶺之西，鼓角殷地兮烏夜啼。
倐而來兮鼓舞迎將，苾芬蘭羞兮泠泠桂漿。
羅拜兮堂皇，神之樂兮未央。
普州铁山福济庙祀神曲·迎神
作者：李新
朝代：宋

夜郎北兮云苍苍，辛夷落兮木叶黄。兵佖路兮凯歌阕，渡泸归兮马汗血。宅灵安所兮岭之西，鼓角殷地兮乌夜啼。倏而来兮鼓舞迎将，苾芬兰羞兮泠泠桂浆。罗拜兮堂皇，神之乐兮未央。
普州铁山福济庙祀神曲·迎神
作者：李新
朝代：宋

夜郎北兮云苍苍，辛夷落兮木叶黄。
兵佖路兮凯歌阕，渡泸归兮马汗血。
宅灵安所兮岭之西，鼓角殷地兮乌夜啼。
倐而来兮鼓舞迎将，苾芬兰羞兮泠泠桂浆。
罗拜兮堂皇，神之乐兮未央。
普通院
作者：李新
朝代：宋

而今漫叟正聱牙，无复新诗赖碧纱。行驭乘风方少快，归期破镜尽从差。月头渐黑山云？，雨脚更斜江路叉。寒士规模新宰相，这回行处亦堤沙。
普通院
作者：李新
朝代：宋
体裁：七言律诗

而今漫叟正聱牙，无复新诗赖碧纱。行驭乘风方少快，归期破镜尽从差。月头渐黑山云�，雨脚更斜江路叉。寒士规模新宰相，这回行处亦堤沙。
普通院
作者：李新
朝代：宋

而今漫叟正聱牙，无復新诗赖碧纱。
行驭乘风方少快，归期破镜尽从差。
月头渐黑山云𠥕，雨脚更斜江路义。
寒士规模新宰相，这回行处亦堤沙。
普通院
作者：李新
朝代：宋

而今漫叟正聱牙，無復新詩賴碧紗。
行馭乘風方少快，歸期破鏡儘從差。
月頭漸黑山雲𠥕，雨脚更斜江路义。
寒士規模新宰相，這回行處亦堤沙。
暮春泛舟涪江
作者：李新
朝代：宋

已把荷衣换钓裘，不妨官柳系渔舟。提壶劝酒虽无意，杜宇言归却自由。十里江风吹昼梦，一川梅雨敌春愁。忘机鸥鹭休飞去，且为閒人更少留。
暮春泛舟涪江
作者：李新
朝代：宋

已把荷衣换钓裘，不妨官柳繫渔舟。
提壶劝酒虽无意，杜宇言归却自由。
十里江风吹昼梦，一川梅雨敌春愁。
忘机鸥鹭休飞去，且为閒人更少留。
暮春泛舟涪江
作者：李新
朝代：宋

已把荷衣換釣裘，不妨官柳繫漁舟。
提壺勸酒雖無意，杜宇言歸却自由。
十里江風吹晝夢，一川梅雨敵春愁。
忘機鷗鷺休飛去，且爲閒人更少留。
暮还官寺
作者：李新
朝代：宋
体裁：七言律诗

新雨初平万顷波，移家归去旧烟萝。三年邻里定相笑，八斗才名岂是多。地近聊为分袂别，酒醺閒作扣舷歌。晚投方丈虽岑寂，客喜谈玄自见过。
暮還官寺
作者：李新
朝代：宋

新雨初平萬頃波，移家歸去舊煙蘿。
三年鄰里定相笑，八斗才名豈是多。
地近聊爲分袂别，酒醺閒作扣舷歌。
晚投方丈雖岑寂，客喜談玄自見過。
曉起
作者：李新
朝代：宋

曉禽聒起坐薪床，梳裹斑絲短短蒼。
甕面撥來蛆子白，花心飛出蝶鬚黄。
遊蜂聲沓晨衙退，細篆香縈碧線長。
已約鄰家來小飲，是中容得次公狂。
曉霧行
作者：李新
朝代：宋

山川蒸空氣充塞，宇宙冥冥晝昏黑。
九州四海安在哉，出門寸步迷南北。
赤烏觜距非不剛，執轡神人身更長。
胡爲柔濡甘隱翳，坐令萬里無晶光。
我欲奮袂揮霜刀，恨身無翼愁天高。
茫然一身不可斷，力微援寡誠徒勞。
安得長風生海邊，掃除氛穢開青天。
葵藿傾心知所向，共看白日當空懸。
書垂柳鋪壁
作者：李新
朝代：宋

遠碧涵空暮天闊，落日愁人船不發。
多情何處雁西飛，憑寄天涯尺素歸。
書孔伯紹題壁後
作者：李新
朝代：宋

伯紹壁間遺跡在，雨昏炱蝕逆風吹。
何人借與雲巖石，化作人間堕淚碑。
書懶摶寺壁
作者：李新
朝代：宋

曲崦藏雲樹老藤，碧山秧稻一層層。
回尋二十年前夢，猶是當時識面僧。
書梁山楊氏亭壁
作者：李新
朝代：宋

騎馬黄塵本不知，作新軒榭發幽奇。
纈雲山色屏千曲，繡地花光春四時。
滌器詎須能賦客，力書自有起家兒。
心肝嘔出無空處，一宿相酬不廢詩。
書韓生壁
作者：李新
朝代：宋

欲爲洛中英，竟成秦地鬼。
音書雲雁絕，故園四千里。
望歸今不歸，愁滿西江水。
月下
作者：李新
朝代：宋

俗意未能免，高情誰與論。
惟憐今夜月，依舊照衡門。
月下
作者：李新
朝代：宋
体裁：五言绝句

俗意未能免，高情谁与论。惟怜今夜月，依旧照衡门。
月下口占戏子温
作者：李新
朝代：宋

桂华已出海边山，雨叶翻光作夜寒。陶令骨清无鼻息，苦吟休倦倚阑干。万里层阴宿雾消，冰轮初上镜天遥。此时仙汉栏干曲，竹影梅风笑寂寥。
月下口占戏子温·其一
作者：李新
朝代：宋
体裁：七言绝句

桂华已出海边山，雨叶翻光作夜寒。陶令骨清无鼻息，苦吟休倦倚阑干。
月下口占戏子温·其二
作者：李新
朝代：宋
体裁：七言绝句

万里层阴宿雾消，冰轮初上镜天遥。此时仙汉栏干曲，竹影梅风笑寂寥。
月下口占戲子温·其一
作者：李新
朝代：宋

桂華已出海邊山，雨葉翻光作夜寒。
陶令骨清無鼻息，苦吟休倦倚闌干。
月下口占戲子温·其二
作者：李新
朝代：宋

萬里層陰宿霧消，冰輪初上鏡天遙。
此時仙漢欄干曲，竹影梅風笑寂寥。
有怀高执中
作者：李新
朝代：宋

危襟坐西轩，绿牖浮晓光。初疑故人来，冷吹啸疏簧。春意已浩荡，寒云尚苍茫。家贫食无鱼，但觉早韭香。念我莫逆友，失计临边场。定当何时归，共此白日长。
有怀高执中
作者：李新
朝代：宋

危襟坐西轩，绿牖浮晓光。
初疑故人来，冷吹啸疏簧。
春意已浩荡，寒云尚苍茫。
家贫食无鱼，但觉早韭香。
念我莫逆友，失计临边塲。
定当何时归，共此白日长。
有懷高執中
作者：李新
朝代：宋

危襟坐西軒，綠牖浮曉光。
初疑故人來，冷吹嘯疏簧。
春意已浩蕩，寒雲尚蒼茫。
家貧食無魚，但覺早韭香。
念我莫逆友，失計臨邊塲。
定當何時歸，共此白日長。
有所思
作者：李新
朝代：宋

洞庭始波秋風起，舟人怨遙心在水。
眸寒不見瀟湘雲，天碧江沉一千里。
西洲蓮老誰愁紅，蘭橈欲採悲秋容。
採得秋容咽無語，白日長安在何處。
有所思
作者：李新
朝代：宋
体裁：古风

洞庭始波秋风起，舟人怨遥心在水。眸寒不见潇湘云，天碧江沉一千里。西洲莲老谁愁红，兰桡欲采悲秋容。采得秋容咽无语，白日长安在何处。
有酒作
作者：李新
朝代：宋

富貴日厭意，志願男子多。
饑寒一身贅，奈此兩臂何。
有子立參肩，於人猶負痾。
食菜色染顔，肘露枯樹柯。
柴門曠賓從，汝往張雀羅。
不粒尚猶可，無酒傷天和。
半世友孫生，斗祿才免薖。
割腹送名酒，一飲衰頰酡。
弱子知有酒，走戲如投梭。
鐡也未抵醉，阿林先緩歌。
環守獨脚銼，盃到傾長河。
我若不飲酒，顧影已婆娑。
仰看頽簷日，去去疾滄波。
有酒作
作者：李新
朝代：宋

富贵日厌意，志愿男子多。
饥寒一身赘，奈此两臂何。
有子立参肩，于人犹负痾。
食菜色染颜，肘露枯树柯。
柴门旷宾从，汝往张雀罗。
不粒尚犹可，无酒伤天和。
半世友孙生，斗禄才免薖。
割腹送名酒，一饮衰颊酡。
弱子知有酒，走戏如投梭。
鐡也未抵醉，阿林先缓歌。
环守独脚锉，杯到倾长河。
我若不饮酒，顾影已婆娑。
仰看頽檐日，去去疾沧波。
有酒作
作者：李新
朝代：宋

富贵日厌意，志愿男子多。饥寒一身赘，奈此两臂何。有子立参肩，于人犹负痾。食菜色染颜，肘露枯树柯。柴门旷宾从，汝往张雀罗。不粒尚犹可，无酒伤天和。半世友孙生，斗禄才免薖。割腹送名酒，一饮衰颊酡。弱子知有酒，走戏如投梭。铁也未抵醉，阿林先缓歌。环守独脚锉，杯到倾长河。我若不饮酒，顾影已婆娑。仰看颓檐日，去去疾沧波。
有酒歌
作者：李新
朝代：宋
体裁：古风

晴旸斥沈阴，散漫浮空云。手提竹溪醪，疾声呼细君。且涤牛头樽，我欲有所云。仰看东南天，始见昭回文。星星眩两目，歘尔还相分。天下爱浮云，浮云能自寄。属君看浮云，要识浮云意。何必持身苦苦愁，但愿有酒长长醉。
有酒歌
作者：李新
朝代：宋

晴暘斥沈陰，散漫浮空雲。
手提竹谿醪，疾聲呼細君。
且滌牛頭樽，我欲有所云。
仰看東南天，始見昭回文。
星星眩兩目，歘爾還相分。
天下愛浮雲，浮雲能自寄。
屬君看浮雲，要識浮雲意。
何必持身苦苦愁，但願有酒長長醉。
杂兴
作者：李新
朝代：宋

燔肉苟不至，何暇税冕行。一日废礼经，不如无此生。相鼠知拱手，寒暑不变更。威仪特文具，衽席为乱萌。蔑知圣人意，但以口舌争。如彼为肉者，死即五鼎烹。醴酒偶忘设，于礼殊至微。穆生引身去，自昔能见几。阳桥慕香饵，岂知为祸机。楚枭集丛灌，斩伐犹不飞。复有陶朱公，去国家亦肥。五湖拒扁舟，我信无所归。四除延月魄，空庭零露滋。西风猎黄叶，萧萧辞故枝。前日秀春阳，讵知彫落时。反侧孤衾裯，早寒先自知。藁砧山上山，刀头杳无期。无乃逐新欢，巧画双蛾眉。妾心南山石，生死竟不移。
杂兴·其一
作者：李新
朝代：宋
体裁：古风

燔肉苟不至，何暇税冕行。一日废礼经，不如无此生。相鼠知拱手，寒暑不变更。威仪特文具，衽席为乱萌。蔑知圣人意，但以口舌争。如彼为肉者，死即五鼎烹。
杂兴·其三
作者：李新
朝代：宋

四除延月魄，空庭零露滋。西风猎黄叶，萧萧辞故枝。前日秀春阳，讵知彫落时。反侧孤衾裯，早寒先自知。藁砧山上山，刀头杳无期。无乃逐新欢，巧画双蛾眉。妾心南山石，生死竟不移。
杂兴·其三
作者：李新
朝代：宋

四除延月魄，空庭零露滋。
西风猎黄叶，萧萧辞故枝。
前日秀春阳，讵知雕落时。
反侧孤衾裯，早寒先自知。
藁砧山上山，刀头杳无期。
无乃逐新欢，巧画双蛾眉。
妾心南山石，生死竟不移。
杂兴·其二
作者：李新
朝代：宋

醴酒偶忘设，于礼殊至微。穆生引身去，自昔能见几。阳桥慕香饵，岂知为祸机。楚枭集丛灌，斩伐犹不飞。复有陶朱公，去国家亦肥。五湖拒扁舟，我信无所归。
杂兴·其二
作者：李新
朝代：宋

醴酒偶忘设，于礼殊至微。
穆生引身去，自昔能见几。
阳桥慕香饵，岂知为祸机。
楚枭集丛灌，斩伐犹不飞。
復有陶朱公，去国家亦肥。
五湖拒扁舟，我信无所归。
杂言二章送柳慎徽赴道州教授
作者：李新
朝代：宋

荷衣老长官，拥紬呼衙晚。黄阁有造父，伏骥起编栈。广文局如水，何人檄慵慢。岂无同升公，空谷饱藜苋。寄书获我心，正须衡阳雁。白发柳夫子，政是柳州孙。谭经能解颐，经纶出其门。彼美苍梧士，纫服得兰荪。抽身朱墨间，初知儒者尊。报国直以人，不类一饭恩。山中多散材，著意采蟠根。
杂言二章送柳慎徽赴道州教授·其一
作者：李新
朝代：宋

荷衣老长官，拥紬呼衙晚。黄阁有造父，伏骥起编栈。广文局如水，何人檄慵慢。岂无同升公，空谷饱藜苋。寄书获我心，正须衡阳雁。
杂言二章送柳慎徽赴道州教授·其一
作者：李新
朝代：宋

荷衣老长官，拥紬呼衙晚。
黄阁有造父，伏骥起编栈。
广文局如水，何人檄慵慢。
岂无同升公，空谷饱藜苋。
寄书获我心，正须衡阳鴈。
杂言二章送柳慎徽赴道州教授·其二
作者：李新
朝代：宋

白发柳夫子，政是柳州孙。谭经能解颐，经纶出其门。彼美苍梧士，纫服得兰荪。抽身朱墨间，初知儒者尊。报国直以人，不类一饭恩。山中多散材，著意采蟠根。
杂言二章送柳慎徽赴道州教授·其二
作者：李新
朝代：宋

白髪柳夫子，政是柳州孙。
谭经能解颐，经纶出其门。
彼美苍梧士，纫服得兰荪。
抽身朱墨间，初知儒者尊。
报国直以人，不类一饭恩。
山中多散材，着意采蟠根。
杜鵑
作者：李新
朝代：宋

終日欲歸去，蹉跎空歲華。
只知催客泪，何處是君家。
寄子他巢穩，頒春故國賒。
林梢啼不盡，流恨入山花。
杜鹃
作者：李新
朝代：宋
体裁：五言律诗

终日欲归去，蹉跎空岁华。只知催客泪，何处是君家。寄子他巢稳，颁春故国赊。林梢啼不尽，流恨入山花。
杨村四十韵
作者：李新
朝代：宋

欻行西山隈，茄荻风飕飕。阴岩有积雪，竟日无行辀。滩声下层檐，写出千古愁。断墟灯火光，惨月神鬼讴。巇岑泣哀猿，短筱驱归牛。顽云笼远峤，退水拓新州。蟾肤累石拳，龙影卧松樛。顾惟衰病姿，畏作魑魅俦。若有负郭田，肯抱穷年羞。昔怀截犀坚，今成绕指柔。况复僻陋地，可是英俊游。山祠钟送夜，水国笛横秋。薄雾晨欺鬓，斜阳独倚楼。眸寒碧冥鸿，叶小沙际舟。渔师猎鱼去，数获惟芒鲰。射生持虎归，熟视俱老彪。时世贱两目，东家如寇雠。长沙卑湿国，洛阳年少留。太白窜夜郎，退之谪潮州。才大难为庸，不死即长囚。官职虽差池，志意相夷侔。自匪迁逐客，而有迁逐忧。田塍古丈人，来为寒士谋。胡不近长安，远土终悠悠。回语古丈人，两泪不能收。从古长安儿，侠气侵云浮。十九白如瓠，危帽钳轻褠。奚奴扶宝带，杂遝骖骅骝。饮彻金张家，醉留骕骦裘。又恐银瓶攲，指撝营糟丘。出阁讯花童，如何为麦麰。已不愿学孔，何时当梦周。杏鞯照金龟，粉叶誇银钩。缓急乘一障，夜亡狄山头。扫清玉门尘，澄澈黄河流。如彼行道人，颇有挟此筹。咀嚼兰蘅芳，芜蘼梗其喉。夜光有先容，白日无暗投。足钱便得已，谁卜公与侯。归来挥囊金，饱穷泉石幽。
杨村四十韵
作者：李新
朝代：宋

欻行西山隈，茄荻风飕飕。
阴岩有积雪，竟日无行辀。
滩声下层檐，写出千古愁。
断墟灯火光，惨月神鬼讴。
巇岑泣哀猿，短篠驱归牛。
顽云笼远峤，退水拓新州。
蟾肤纍石拳，龙影卧松樛。
顾惟衰病姿，畏作魑魅俦。
若有负郭田，肯抱穷年羞。
昔怀截犀坚，今成绕指柔。
况復僻陋地，可是英俊游。
山祠钟送夜，水国笛横秋。
薄雾晨欺鬓，斜阳独倚楼。
眸寒碧冥鸿，叶小沙际舟。
渔师猎鱼去，数获惟芒鲰。
射生持虎归，熟视俱老彪。
时世贱两目，东家如寇雠。
长沙卑湿国，洛阳年少留。
太白窜夜郎，退之谪潮州。
才大难为庸，不死即长囚。
官职虽差池，志意相夷侔。
自匪迁逐客，而有迁逐忧。
田塍古丈人，来为寒士谋。
胡不近长安，远土终悠悠。
回语古丈人，两泪不能收。
从古长安儿，侠气侵云浮。
十九白如瓠，危帽钳轻褠。
奚奴扶宝带，杂沓骖骅驑。
饮彻金张家，醉留骕骦裘。
又恐银瓶欹，指撝营糟丘。
出阁讯花童，如何为麦麰。
已不愿学孔，何时当梦周。
杏韀照金龟，粉叶夸银鈎。
缓急乘一障，夜亡狄山头。
扫清玉门尘，澄澈黄河流。
如彼行道人，颇有挟此筹。
咀嚼兰蘅芳，芜蘼梗其喉。
夜光有先容，白日无暗投。
足钱便得已，谁卜公与侯。
归来挥囊金，饱穷泉石幽。
東平縣君挽詞
作者：李新
朝代：宋

玉翰飛過碧江東，露泣三荆向曉風。
貝葉塵生昏舊綠，蘋花煙老墮疏紅。
鳥沉孤影桓山外，蟲返青冥壁水空。
德範豈惟墳上土，傳家清訓是無窮。
東津淨行院
作者：李新
朝代：宋

老於春事無交涉，退作淘金榻底沙。
蠺到兩眠方健葉，柳成三倒却飛花。
小桃漲浪堤痕潤，綠麥翻風燕羽斜。
不得毫釐稽古力，起人松竹問誰家。
東海曲
作者：李新
朝代：宋

鑑湖搖碧冷吞吳，虎丘雪樹紛瓊株。
破霧冰輪薄雲母，河漢微茫星有無。
清輝浩渺夫差國，爽氣横空凝夜白。
古石寒生萬丈光，飛虹遠射徐卿宅。
徐卿世有玉麒麟，長吟鳯語城南客。
東海蟠桃紅復紅，千年消息倚春風。
東陂
作者：李新
朝代：宋

珠槃出海山崢嶸，滎陽城東春水生。
路沙陷車沒馬脚，行人避沙堤下行。
箇中人利魚芡美，輕舠細網晨縱横。
烟雲瀰茫水面闊，鷗鷺不管機心萌。
齒繁九州無曠土，此地何得無人爭。
我欲決水界畦壟，萬頃畢種淵明秔。
黄簑大笠趁春雨，日與老農来勸耕。
某夏夜酣寝飘然身若凌云其觉也作梦游仙以原其所自与状其所以归献于杨德翁其辞云
作者：李新
朝代：宋

飘飘夜半身凌云，梦与羣仙游玉京。
龙虎腾骧争引导，侍童罗络甘逢迎。
绛幡羽扇前驱列，宝盖华旗助旌节。
钧天九奏毕笙竽，飈驭数行响环玦。
初朝太一何所为，次历紫微心自知。
青虬吐烟满琼殿，白鹤起舞临丹墀。
更过十洲寻旧友，旋返瑶池燕王母。
文章已作人间游，功业却从天上走。
朝霞乍吸心耳清，沆瀣忽餐肌骨莹。
九门不掩阊阖静，玉女下诏驰名姓。
始惊造作玉楼记，白马诗嚢空委地。
又疑本是谪仙人，锦绶纱巾初溷尘。
鳯箫一声轻哽咽，雾卷云收天水彻。
葛洪伯乔两无知，送下九霄不言别。
时人学仙不得仙，未能白日升青天。
无心却向梦中见，千万人中何处传。
某夏夜酣寝飘然身若凌云其觉也作梦游仙以原其所自与状其所以归献于杨德翁其辞云
作者：李新
朝代：宋

飘飘夜半身凌云，梦与群仙游玉京。龙虎腾骧争引导，侍童罗络甘逢迎。绛幡羽扇前驱列，宝盖华旗助旌节。钧天九奏毕笙竽，飙驭数行响环玦。初朝太一何所为，次历紫微心自知。青虬吐烟满琼殿，白鹤起舞临丹墀。更过十洲寻旧友，旋返瑶池燕王母。文章已作人间游，功业却从天上走。朝霞乍吸心耳清，沆瀣忽餐肌骨瑩。九门不掩阊阖静，玉女下诏驰名姓。始惊造作玉楼记，白马诗囊空委地。又疑本是谪仙人，锦绶纱巾初溷尘。凤箫一声轻哽咽，雾卷云收天水彻。葛洪伯乔两无知，送下九霄不言别。时人学仙不得仙，未能白日升青天。无心却向梦中见，千万人中何处传。
某夏夜酣寝飘然身若凌云其觉也作梦游仙以原其所自与状其所以归献于杨德翁其辞云
作者：李新
朝代：宋
体裁：古风

飘飘夜半身凌云，梦与群仙游玉京。龙虎腾骧争引导，侍童罗络甘逢迎。绛幡羽扇前驱列，宝盖华旗助旌节。钧天九奏毕笙竽，飙驭数行响环玦。初朝太一何所为，次历紫微心自知。青虬吐烟满琼殿，白鹤起舞临丹墀。更过十洲寻旧友，旋返瑶池燕王母。文章已作人间游，功业却从天上走。朝霞乍吸心耳清，沆瀣忽餐肌骨莹。九门不掩阊阖静，玉女下诏驰名姓。始惊造作玉楼记，白马诗囊空委地。又疑本是谪仙人，锦绶纱巾初溷尘。凤箫一声轻哽咽，雾卷云收天水彻。葛洪伯乔两无知，送下九霄不言别。时人学仙不得仙，未能白日升青天。无心却向梦中见，千万人中何处传。
某夏夜酣寢飄然身若凌雲其覺也作夢遊仙以原其所自與狀其所以歸獻於楊德翁其辭云
作者：李新
朝代：宋

飄飄夜半身凌雲，夢與羣仙遊玉京。
龍虎騰驤争引導，侍童羅絡甘逢迎。
絳幡羽扇前驅列，寶蓋華旗助旌節。
鈞天九奏畢笙竽，飈馭數行響環玦。
初朝太一何所爲，次歷紫微心自知。
青虬吐烟滿瓊殿，白鶴起舞臨丹墀。
更過十洲尋舊友，旋返瑤池燕王母。
文章已作人間遊，功業却從天上走。
朝霞乍吸心耳清，沆瀣忽餐肌骨瑩。
九門不掩閶闔靜，玉女下詔馳名姓。
始驚造作玉樓記，白馬詩嚢空委地。
又疑本是謫仙人，錦綬紗巾初溷塵。
鳯簫一聲輕哽咽，霧卷雲收天水徹。
葛洪伯喬兩無知，送下九霄不言别。
時人學仙不得仙，未能白日升青天。
無心却向夢中見，千萬人中何處傳。
桃花
作者：李新
朝代：宋

年少刘郎初见时，似笑东风三两枝。刘郎白发欲再见，前溪落尽迷佳期。
桃花
作者：李新
朝代：宋

年少刘郎初见时，似笑东风三两枝。
刘郎白髮欲再见，前溪落尽迷佳期。
桃花
作者：李新
朝代：宋

年少劉郎初見時，似笑東風三兩枝。
劉郎白髮欲再見，前溪落盡迷佳期。
桃花菊
作者：李新
朝代：宋

秋雨秋風夜，閑爲桃菊吟。
任香飄澗水，回翠入籬金。
苦李自胡越，幽蘭初腹心。
故山千里外，回首暝煙深。
桃花菊
作者：李新
朝代：宋
体裁：五言律诗

秋雨秋风夜，闲为桃菊吟。任香飘涧水，回翠入篱金。苦李自胡越，幽兰初腹心。故山千里外，回首暝烟深。
梓潼张孝女
作者：李新
朝代：宋

七盘小阿张孝女，庐墓三年竭酸苦。
扬尘筛土秃指尖，堕泪涟涟等秋雨。
领长鹤脊不胜衣，手杖半销缞百缕。
彼苍者天呼不闻，那知此女行高古。
路行多少忤逆儿，已后令人重生女。
我哀怙恃今十年，不及增培一坏土。
俯首庐前有愧色，劓刖情知无可补。
问女膝行日几曲，哀声虽微动岩谷。
夜灯荧荧惨苫屋，神鬼同愁鸦伴哭。
梓潼张孝女
作者：李新
朝代：宋

七盘小阿张孝女，庐墓三年竭酸苦。扬尘筛土秃指尖，堕泪涟涟等秋雨。领长鹤脊不胜衣，手杖半销缞百缕。彼苍者天呼不闻，那知此女行高古。路行多少忤逆儿，已后令人重生女。我哀怙恃今十年，不及增培一抔土。俯首庐前有愧色，劓刖情知无可补。问女膝行日几曲，哀声虽微动岩谷。夜灯荧荧惨苫屋，神鬼同愁鸦伴哭。
梓潼張孝女
作者：李新
朝代：宋

七盤小阿張孝女，廬墓三年竭酸苦。
揚塵篩土秃指尖，墮淚漣漣等秋雨。
領長鶴脊不勝衣，手杖半銷縗百縷。
彼蒼者天呼不聞，那知此女行高古。
路行多少忤逆兒，已後令人重生女。
我哀怙恃今十年，不及增培一坏土。
俯首廬前有愧色，劓刖情知無可補。
問女膝行日幾曲，哀聲雖微動巖谷。
夜燈熒熒慘苫屋，神鬼同愁鴉伴哭。
梨花
作者：李新
朝代：宋

太真欲泣君王羞，一枝带雨春梢头。年来乐府不栽种，淡月青烟无处求。
梨花
作者：李新
朝代：宋

太真欲泣君王羞，一枝帯雨春梢头。
年来乐府不栽种，淡月青烟无处求。
梨花
作者：李新
朝代：宋

太真欲泣君王羞，一枝帯雨春梢頭。
年來樂府不栽種，淡月青煙無處求。
楊村四十韻
作者：李新
朝代：宋

欻行西山隈，茄荻風颼颼。
陰巖有積雪，竟日無行輈。
灘聲下層簷，寫出千古愁。
斷墟燈火光，慘月神鬼謳。
巇岑泣哀猿，短篠驅歸牛。
頑雲籠遠嶠，退水拓新州。
蟾膚纍石拳，龍影臥松樛。
顧惟衰病姿，畏作魑魅儔。
若有負郭田，肯抱窮年羞。
昔懷截犀堅，今成繞指柔。
况復僻陋地，可是英俊遊。
山祠鐘送夜，水國笛横秋。
薄霧晨欺鬢，斜陽獨倚樓。
眸寒碧冥鴻，葉小沙際舟。
漁師獵魚去，數獲惟芒鯫。
射生持虎歸，熟視俱老彪。
時世賤兩目，東家如寇讎。
長沙卑濕國，洛陽年少留。
太白竄夜郎，退之謫潮州。
才大難爲庸，不死即長囚。
官職雖差池，志意相夷侔。
自匪遷逐客，而有遷逐憂。
田塍古丈人，來爲寒士謀。
胡不近長安，遠土終悠悠。
回語古丈人，兩泪不能收。
從古長安兒，俠氣侵雲浮。
十九白如瓠，危帽鉗輕褠。
奚奴扶寶带，雜遝驂驊驑。
飲徹金張家，醉留驌驦裘。
又恐銀瓶欹，指撝營糟丘。
出閣訊花童，如何爲麥麰。
已不願學孔，何時當夢周。
杏韀照金龜，粉葉誇銀鈎。
緩急乘一障，夜亡狄山頭。
掃清玉門塵，澄澈黄河流。
如彼行道人，頗有挾此籌。
咀嚼蘭蘅芳，蕪蘼梗其喉。
夜光有先容，白日無暗投。
足錢便得已，誰卜公與侯。
歸來揮囊金，飽窮泉石幽。
榮德夫人挽詞
作者：李新
朝代：宋

舊池龜去必巢蓮，龍隧愁看錦水邊。
肯與玉人俱遠宦，自憐王母已高年。
松窗弦誦親曹叔，秋月家風起鄭玄。
仙客立朝何所恨，自緣退有可耕田。
樂園假寐
作者：李新
朝代：宋

鵲聲去復回，蟲絲長復短。
江村石枕冷，一睫春夢斷。
明朝騎馬且重來，日遲更爲楊花煖。
次赵继公得未开牡丹之什
作者：李新
朝代：宋
体裁：七言绝句

洛阳二月三月春，车轮马足飘香尘。金钱散尽花不见，买得桃李犹非真。
次趙繼公得未開牡丹之什
作者：李新
朝代：宋

洛陽二月三月春，車輪馬足飄香塵。
金錢散盡花不見，買得桃李猶非真。
次韵
作者：李新
朝代：宋

九顶如故人，要见或可期。下有瓜字江，一别长相思。作客殊不恶，何苦独念兹。吾宗此登临，未觉鸟道危。白云缭篮舆，一线归路迷。且裁半隐衣，令与蜡屐宜。吐雾隔凡俗，胜游那许追。我亦癯仙流，讵堪逋客随。江山自美女，生憎铅黛施。遐瞩岂厌意，所遇亦复奇。峨峨青蝉冠，袅袅紫金羁。问公是中乐，鼠辈何与知。渠爱钱神论，公有山行诗。
次韵
作者：李新
朝代：宋

九顶如故人，要见或可期。
下有瓜字江，一别长相思。
作客殊不恶，何苦独念兹。
吾宗此登临，未觉鸟道危。
白云缭篮舆，一线归路迷。
且裁半隐衣，令与蜡屐宜。
吐雾隔凡俗，胜游那许追。
我亦癯仙流，讵堪逋客随。
江山自美女，生憎铅黛施。
遐瞩岂厌意，所遇亦復奇。
峨峨青蝉冠，袅袅紫金羁。
问公是中乐，鼠辈何与知。
渠爱钱神论，公有山行诗。
次韵任使君咏梅二首
作者：李新
朝代：宋

堂上高人解赏音，孤根未放草来侵。不妨此后颁春力，却得从前爱日心。模腊曾看黄淡淡，试妆犹恐晕深深。而今驿使行如织，听取新来塞上吟。平时化力与扶持，莫道春工未肯私。暗有浮香通淡月，瘦无寒叶到空枝。腹中太白何多锦，句下韦郎自不知。阴谷未开公见否，葭灰暖律更烦吹。
次韵任使君咏梅二首·其一
作者：李新
朝代：宋

堂上高人解赏音，孤根未放草来侵。不妨此后颁春力，却得从前爱日心。模腊曾看黄淡淡，试妆犹恐晕深深。而今驿使行如织，听取新来塞上吟。
次韵任使君咏梅二首·其一
作者：李新
朝代：宋

堂上高人解赏音，孤根未放草来侵。
不妨此后颁春力，却得从前爱日心。
模腊曾看黄淡淡，试粧犹恐晕深深。
而今驿使行如织，听取新来塞上吟。
次韵任使君咏梅二首·其二
作者：李新
朝代：宋
体裁：七言律诗

平时化力与扶持，莫道春工未肯私。暗有浮香通淡月，瘦无寒叶到空枝。腹中太白何多锦，句下韦郎自不知。阴谷未开公见否，葭灰暖律更烦吹。
次韵员子春游马溪二首
作者：李新
朝代：宋

有花栽性地，馀法寄灯房。虬蜿骈松瘦，钟寒殷谷长。赤髯班石坐，白骥踏云骧。一夕参玄客，森森出虎场。树影阴蒙径，云衣浅扑门。禅心无冷暖，客意自晨昏。涧水鸣珰破，山花野血喷。再来何薄暮，驺从触狐蹲。
次韵员子春游马溪二首·其一
作者：李新
朝代：宋

有花栽性地，余法寄灯房。
虬蜿骈松瘦，钟寒殷谷长。
赤髯班石坐，白骥踏云骧。
一夕参玄客，森森出虎场。
次韵员子春游马溪二首·其一
作者：李新
朝代：宋

有花栽性地，馀法寄灯房。虬蜿骈松瘦，钟寒殷谷长。赤髯班石坐，白骥踏云骧。一夕参玄客，森森出虎场。
次韵员子春游马溪二首·其二
作者：李新
朝代：宋
体裁：五言律诗

树影阴蒙径，云衣浅扑门。禅心无冷暖，客意自晨昏。涧水鸣珰破，山花野血喷。再来何薄暮，驺从触狐蹲。
次韵子温早梅
作者：李新
朝代：宋

霜多未叶大孤寒，欲向春前倒树开。
莫道东风无意在，余香看即度墙来。
次韵子温早梅
作者：李新
朝代：宋

霜多未叶大孤寒，欲向春前倒树开。莫道东风无意在，馀香看即度墙来。
次韵子温检覆书事
作者：李新
朝代：宋

博山灰冷一星寒，散乱文书少读残。夕饮清冰消热易，梦为胡蝶过家难。潘郎桃树参差见，沈老腰围隐约宽。雅量故应容懒拙，功名同向镜中看。
次韵子温检覆书事
作者：李新
朝代：宋

博山灰冷一星寒，散乱文书少读残。
夕饮清冰消热易，梦为胡蝶过家难。
潘郎桃树参差见，沈老腰围隐约寛。
雅量故应容懒拙，功名同向镜中看。
次韵宋都运庆豳学成
作者：李新
朝代：宋

我昨行邠郊，徒驭颜色欣。周道日已远，犹复见仁人。所挟一世旧，至前岂无因。载赓七月诗，古风亦已臻。如今天下士，气伟而多闻。政成泮宫新，要起后学勤。加我以数年，便与张范邻。明当游泾河，即是泗水滨。
次韵宋都运庆豳学成
作者：李新
朝代：宋

我昨行邠郊，徒驭颜色欣。
周道日已远，犹復见仁人。
所挟一世旧，至前岂无因。
载赓七月诗，古风亦已臻。
如今天下士，气伟而多闻。
政成泮宫新，要起后学勤。
加我以数年，便与张范邻。
明当游泾河，即是泗水滨。
次韵崔同年马上口占二首
作者：李新
朝代：宋

底事安仁易白头，一鞭行色伴清鸥。抽身簿领穷清兴，唯有江天倒射眸。柳花榆荚半飞空，燕子衔来尽落红。日与长安俱未远，可能提榼问东风。
次韵崔同年马上口占二首·其一
作者：李新
朝代：宋
体裁：七言绝句

底事安仁易白头，一鞭行色伴清鸥。抽身簿领穷清兴，唯有江天倒射眸。
次韵崔同年马上口占二首·其二
作者：李新
朝代：宋
体裁：七言绝句

柳花榆荚半飞空，燕子衔来尽落红。日与长安俱未远，可能提榼问东风。
次韵张永锡待制留题通泉聚古堂
作者：李新
朝代：宋
体裁：七言律诗

及时瓜李任浮沉，畏景游云苦太侵。环县江流元渺渺，参天乔木自森森。七言妙语腾光焰，八法新题冠古今。闻道宵征最清处，风翻旌旆月流襟。
次韵答西城王尉二十韵
作者：李新
朝代：宋

自惭井底蛙，边幅徒自饰。
行遇南山虎，引首叩白额。
前后履尾者，鲜不毙其侧。
长啸激虚籁，阴风昏月夕。
裴旻抱弱弓，萧萧失寒魄。
李广落神镞，往往中微石。
嗟无食虎气，徒尔中区窄。
半夜欲编料，当场浪呼索。
有力但足畏，亡机尚可测。
正将余生轻，无乃狂病发。
贵身非千金，保家空四壁。
王老恰如虎，吞吐不动色。
过口虽幸免，探穴反有得。
祗知抱睡难，谁谓向墙迫。
新诗来相攻，口语颇籍籍。
遭逢摩诘后，骚雅甘伏役。
今虽不负丞，固已愧仙职。
愿交要忘年，憎慵妨割席。
求逐松云飞，距容剑岭隔。
诗成仍属君，南窗惊鼻息。
次韵答西城王尉二十韵
作者：李新
朝代：宋

自惭井底蛙，边幅徒自饰。行遇南山虎，引首叩白额。前后履尾者，鲜不毙其侧。长啸激虚籁，阴风昏月夕。裴旻抱弱弓，萧萧失寒魄。李广落神镞，往往中微石。嗟无食虎气，徒尔中区窄。半夜欲编料，当场浪呼索。有力但足畏，亡机尚可测。正将馀生轻，无乃狂病发。贵身非千金，保家空四壁。王老恰如虎，吞吐不动色。过口虽幸免，探穴反有得。祗知抱睡难，谁谓向墙迫。新诗来相攻，口语颇籍籍。遭逢摩诘后，骚雅甘伏役。今虽不负丞，固已愧仙职。愿交要忘年，憎慵妨割席。求逐松云飞，距容剑岭隔。诗成仍属君，南窗惊鼻息。
次韵苏必强见寄
作者：李新
朝代：宋

不知暗室鬼揶揄，曾入鱼凫伴蠹书。分背雁音清汉远，动帘风竹故人疏。小桃烟老三年树，白马原空百两车。消去泪流冰箸若，待凭浊酒一樽馀。
次韵苏必强见寄
作者：李新
朝代：宋

不知暗室鬼揶揄，曾入鱼鳬伴蠧书。
分背鴈音清汉远，动帘风竹故人疏。
小桃烟老三年树，白马原空百两车。
消去泪流冰筯若，待凭浊酒一樽余。
次韵解君接感怀
作者：李新
朝代：宋

能向风尘识马周，新丰饮尽得相留。后车惯载胡王缚，衰草频惊战马秋。灵武须公来辟土，桃林他日待归牛。承平卫霍知虚老，剩著新篇继日休。太平事业按商周，麟阁仪形待子留。壮士长歌三箭定，鸱夷归老五湖秋。生涯底事空藏剑，英气平时已食牛。歌扇舞衫今太寂，暮云佳句敌汤休。
次韵解君接感怀·其一
作者：李新
朝代：宋

能向风尘识马周，新丰饮尽得相留。后车惯载胡王缚，衰草频惊战马秋。灵武须公来辟土，桃林他日待归牛。承平卫霍知虚老，剩著新篇继日休。
次韵解君接感怀·其一
作者：李新
朝代：宋

能向风尘识马周，新丰饮尽得相留。
后车惯载胡王缚，衰草频惊战马秋。
灵武须公来闢土，桃林他日待归牛。
承平卫霍知虚老，剩着新篇继日休。
次韵解君接感怀·其二
作者：李新
朝代：宋
体裁：七言律诗

太平事业按商周，麟阁仪形待子留。壮士长歌三箭定，鸱夷归老五湖秋。生涯底事空藏剑，英气平时已食牛。歌扇舞衫今太寂，暮云佳句敌汤休。
次韵重阳二首·其一
作者：李新
朝代：宋

蜂愁节去已焉哉，宾友追称上宴台。诗韵此时传我和，酒樽当日为谁开。光阴碌碌驹奔过，气候新新毂转来。身赴令辰如舞袖，急忙须趁管弦催。
次韵重阳二首·其一
作者：李新
朝代：宋

蜂愁节去已焉哉，宾友追称上宴台。
诗韵此时传我和，酒樽当日为谁开。
光阴碌碌驹奔过，气候新新毂转来。
身赴令辰如舞袖，急忙须趁管絃催。
次韵重阳二首·其二
作者：李新
朝代：宋
体裁：五言律诗

故事登高会，流风落帽文。客樽常满满，篱菊任纷纷。马埒摅豪气，萸囊想旧闻。不须兰作佩，骚客恨如云。
次韵重阳二首·其二
作者：李新
朝代：宋

故事登高会，流风落帽文。客樽常满满，篱菊任纷纷。马埒摅豪气，萸囊想旧闻。不须兰作佩，骚客恨如云。蜂愁节去已焉哉，宾友追称上宴台。诗韵此时传我和，酒樽当日为谁开。光阴碌碌驹奔过，气候新新毂转来。身赴令辰如舞袖，急忙须趁管弦催。
次韻
作者：李新
朝代：宋

九頂如故人，要見或可期。
下有瓜字江，一別長相思。
作客殊不惡，何苦獨念兹。
吾宗此登臨，未覺鳥道危。
白雲繚籃輿，一線歸路迷。
且裁半隱衣，令與蠟屐宜。
吐霧隔凡俗，勝遊那許追。
我亦癯仙流，詎堪逋客隨。
江山自美女，生憎鉛黛施。
遐矚豈厭意，所遇亦復奇。
峨峨青蟬冠，嫋嫋紫金羈。
問公是中樂，鼠輩何與知。
渠愛錢神論，公有山行詩。
次韻任使君詠梅二首·其一
作者：李新
朝代：宋

堂上高人解賞音，孤根未放草來侵。
不妨此後頒春力，却得從前愛日心。
模臘曾看黄淡淡，試粧猶恐暈深深。
而今驛使行如織，聽取新來塞上吟。
次韻任使君詠梅二首·其二
作者：李新
朝代：宋

平時化力與扶持，莫道春工未肯私。
暗有浮香通淡月，瘦無寒葉到空枝。
腹中太白何多錦，句下韋郎自不知。
陰谷未開公見否，葭灰暖律更煩吹。
次韻員子春遊馬溪二首·其一
作者：李新
朝代：宋

有花栽性地，餘法寄燈房。
虬蜿駢松瘦，鍾寒殷谷長。
赤髯班石坐，白驥踏雲驤。
一夕參玄客，森森出虎場。
次韻員子春遊馬溪二首·其二
作者：李新
朝代：宋

樹影陰蒙逕，雲衣淺撲門。
禪心無冷暖，客意自晨昏。
澗水鳴璫破，山花野血噴。
再來何薄暮，騶從觸狐蹲。
次韻子温早梅
作者：李新
朝代：宋

霜多未葉大孤寒，欲向春前倒樹開。
莫道東風無意在，餘香看即度牆來。
次韻子溫檢覆書事
作者：李新
朝代：宋

博山灰冷一星寒，散亂文書少讀殘。
夕飲清冰消熱易，夢爲胡蝶過家難。
潘郎桃樹參差見，沈老腰圍隱約寛。
雅量故應容嬾拙，功名同向鏡中看。
次韻宋都運慶豳學成
作者：李新
朝代：宋

我昨行邠郊，徒馭顔色欣。
周道日已遠，猶復見仁人。
所挾一世舊，至前豈無因。
載賡七月詩，古風亦已臻。
如今天下士，氣偉而多聞。
政成泮宮新，要起後學勤。
加我以數年，便與張范鄰。
明當遊涇河，即是泗水濱。
次韻崔同年馬上口占二首·其一
作者：李新
朝代：宋

底事安仁易白頭，一鞭行色伴清鷗。
抽身簿領窮清興，唯有江天倒射眸。
次韻崔同年馬上口占二首·其二
作者：李新
朝代：宋

柳花榆莢半飛空，燕子銜來盡落紅。
日與長安俱未遠，可能提榼問東風。
次韻張永錫待制留題通泉聚古堂
作者：李新
朝代：宋

及時瓜李任浮沉，畏景遊雲苦太侵。
環縣江流元渺渺，參天喬木自森森。
七言妙語騰光焰，八法新題冠古今。
聞道宵征最清處，風翻旌旆月流襟。
次韻答西城王尉二十韻
作者：李新
朝代：宋

自慚井底蛙，邊幅徒自飾。
行遇南山虎，引首叩白額。
前後履尾者，鮮不斃其側。
長嘯激虚籟，陰風昏月夕。
裴旻抱弱弓，蕭蕭失寒魄。
李廣落神鏃，往往中微石。
嗟無食虎氣，徒爾中區窄。
半夜欲編料，當場浪呼索。
有力但足畏，亡機尚可測。
正將餘生輕，無乃狂病發。
貴身非千金，保家空四壁。
王老恰如虎，吞吐不動色。
過口雖幸免，探穴反有得。
祗知抱睡難，誰謂向牆迫。
新詩來相攻，口語頗籍籍。
遭逢摩詰後，騷雅甘伏役。
今雖不負丞，固已愧仙職。
願交要忘年，憎慵妨割席。
求逐松雲飛，距容劍嶺隔。
詩成仍屬君，南窗驚鼻息。
次韻蘇必强見寄
作者：李新
朝代：宋

不知暗室鬼揶揄，曾入魚鳬伴蠧書。
分背鴈音清漢遠，動簾風竹故人疏。
小桃煙老三年樹，白馬原空百兩車。
消去泪流冰筯若，待憑濁酒一樽餘。
次韻解君接感懷·其一
作者：李新
朝代：宋

能向風塵識馬周，新豐飲盡得相留。
後車慣載胡王縛，衰草頻驚戰馬秋。
靈武須公來闢土，桃林他日待歸牛。
承平衛霍知虛老，剩著新篇繼日休。
次韻解君接感懷·其二
作者：李新
朝代：宋

太平事業按商周，麟閣儀形待子留。
壯士長歌三箭定，鴟夷歸老五湖秋。
生涯底事空藏劍，英氣平時已食牛。
歌扇舞衫今太寂，暮雲佳句敵湯休。
次韻重陽二首·其一
作者：李新
朝代：宋

蜂愁節去已焉哉，賓友追稱上宴臺。
詩韻此時傳我和，酒樽當日爲誰開。
光陰碌碌駒奔過，氣候新新轂轉來。
身赴令辰如舞袖，急忙須趁管絃催。
次韻重陽二首·其二
作者：李新
朝代：宋

故事登高會，流風落帽文。
客樽常滿滿，籬菊任紛紛。
馬埒攄豪氣，萸囊想舊聞。
不須蘭作佩，騷客恨如雲。
正月晦书事
作者：李新
朝代：宋

业无家酿致邻翁，得有薪温引颊红。准拟片言能悟主，复求一饱定伤弓。诗书奴婢晨占鵩，盐米妻儿夜送穷。早晚郊原莫零涕，动摇葵麦有春风。
正月晦书事
作者：李新
朝代：宋

业无家酿致邻翁，得有薪温引颊红。
准拟片言能悟主，復求一饱定伤弓。
诗书奴婢晨占鵩，盐米妻儿夜送穷。
早晚郊原莫零涕，动摇葵麦有春风。
正月晦書事
作者：李新
朝代：宋

業無家釀致鄰翁，得有薪溫引頰紅。
准擬片言能悟主，復求一飽定傷弓。
詩書奴婢晨占鵩，鹽米妻兒夜送窮。
早晚郊原莫零涕，動搖葵麥有春風。
正月末再來渡石橋見桃花盛開有感而賦
作者：李新
朝代：宋

小桃弄色仍千本，流水飄香又一年。
何必人如花灼灼，但教情似水涓涓。
正月末再来渡石桥见桃花盛开有感而赋
作者：李新
朝代：宋
体裁：七言绝句

小桃弄色仍千本，流水飘香又一年。何必人如花灼灼，但教情似水涓涓。
武功驛留題
作者：李新
朝代：宋

霧捲馬蹄塵自起，東風送渡咸陽水。
故園花木綠成圍，猶向關中見桃李。
聞道春前雪最深，行人僵死薪如金。
羲和不肯爲日馭，潛入北海分幽陰。
長安今過何曾識，此度劉郎老於昔。
終南入望眼長青，渭水翻波心更赤。
只今身在選官圖，夢守么么五十餘。
衣輕躍駿美年少，愛爾平時不讀書。
武功驿留题
作者：李新
朝代：宋

雾捲马蹄尘自起，东风送渡咸阳水。
故园花木绿成围，犹向关中见桃李。
闻道春前雪最深，行人僵死薪如金。
羲和不肯为日驭，潜入北海分幽阴。
长安今过何曾识，此度刘郎老于昔。
终南入望眼长青，渭水翻波心更赤。
只今身在选官图，梦守么么五十余。
衣轻跃骏美年少，爱尔平时不读书。
武功驿留题
作者：李新
朝代：宋

雾捲马蹄尘自起，东风送渡咸阳水。故园花木绿成围，犹向关中见桃李。闻道春前雪最深，行人僵死薪如金。羲和不肯为日驭，潜入北海分幽阴。长安今过何曾识，此度刘郎老于昔。终南入望眼长青，渭水翻波心更赤。只今身在选官图，梦守么么五十馀。衣轻跃骏美年少，爱尔平时不读书。
歲盡行縣歸示時雨
作者：李新
朝代：宋

五府辟書如齧鐵，八關炙手能令熱。
山梅何苦要先春，清艷更多終欠葉。
貴遊結懽過美酒，不問賢愚皆可口。
粃糠簸揚在米前，雞口差池落牛後。
迺翁活計真么麽，欲掛冠纓猶未果。
一歲山行今解火，百巧百窮無似我。
歸美堂
作者：李新
朝代：宋

妙齡通籍金閨裏，三媺垂輝分鼎趾。
君恩至重論報難，烱烱臣心罄歸美。
太山深根蟠厚地，嵩華連鼇隆國址。
黄河一曲一千里，初自崑崙薦繁祉。
龍馬負出卜世圖，玉敷萬葉春有餘。
走問南箕天永久，莫計後天難老壽。
中和賡入頌聲中，明堂布政知無窮。
當時五章寄天保，而今三祝增華封。
永吉院阻雨
作者：李新
朝代：宋

美人怪我長爲客，青雁傳書不肯開。
向道在家貧亦好，惡教風雨送歸來。
永吉院阻雨
作者：李新
朝代：宋
体裁：七言绝句

美人怪我长为客，青雁传书不肯开。向道在家贫亦好，恶教风雨送归来。
汉江
作者：李新
朝代：宋

低霭横沙碧，长滩宿雁孤。樵薪窥树瘿，渔父就龟趺。落日骈游女，鸣波咽佩珠。啼乌与惊鹊，先我渡城隅。
汉江
作者：李新
朝代：宋

低霭横沙碧，长滩宿鴈孤。
樵薪窥树瘿，渔父就龟趺。
落日骈游女，鸣波咽佩珠。
啼乌与惊鹊，先我渡城隅。
汉源馆
作者：李新
朝代：宋
体裁：五言律诗

消热层冰远，投凉嘉树稀。雨晴潇洒去，梦与泬寥归。禽静谷无语，云生山有衣。路行知水好，终不疗长饥。
江提仓生日二首
作者：李新
朝代：宋

青锁沈烟暝著沙，芙渠云帐晓吞霞。南金人物无双士，宫锦文章自一家。赏过十分银汉月，采归千岁海桃花。蜀仙行劝长生酒，燕寝凝香碧雾斜。自应骑鹤下浮丘，雅意人间事俊游。长久方壶新岁月，飘飖江左旧风流。岩椿骨老三千尺，佳气春回十五州。温诏趋归行有日，此封端是富民侯。
江提仓生日二首·其一
作者：李新
朝代：宋

青锁沈烟暝着沙，芙渠云帐晓吞霞。
南金人物无双士，宫锦文章自一家。
赏过十分银汉月，采归千岁海桃花。
蜀仙行劝长生酒，燕寝凝香碧雾斜。
江提仓生日二首·其一
作者：李新
朝代：宋

青锁沈烟暝著沙，芙渠云帐晓吞霞。南金人物无双士，宫锦文章自一家。赏过十分银汉月，采归千岁海桃花。蜀仙行劝长生酒，燕寝凝香碧雾斜。
江提仓生日二首·其二
作者：李新
朝代：宋
体裁：七言律诗

自应骑鹤下浮丘，雅意人间事俊游。长久方壶新岁月，飘飖江左旧风流。岩椿骨老三千尺，佳气春回十五州。温诏趋归行有日，此封端是富民侯。
江提倉生日二首·其一
作者：李新
朝代：宋

青鎖沈煙暝著沙，芙渠雲帳曉吞霞。
南金人物無雙士，宮錦文章自一家。
賞過十分銀漢月，採歸千歲海桃花。
蜀仙行勸長生酒，燕寝凝香碧霧斜。
江提倉生日二首·其二
作者：李新
朝代：宋

自應騎鶴下浮丘，雅意人間事俊遊。
長久方壺新歲月，飄颻江左舊風流。
巖椿骨老三千尺，佳氣春回十五州。
溫詔趨歸行有日，此封端是富民侯。
江边行贻赵彦成
作者：李新
朝代：宋

江头旧路枫林远，长笛欺梅红尚浅。
桤茅破树绿无余，水雾团空寒不展。
髯郎双鬓春山青，眼光射客词如云。
却恐抱书移席去，竹风吹雨更愁人。
江边行贻赵彦成
作者：李新
朝代：宋

江头旧路枫林远，长笛欺梅红尚浅。桤茅破树绿无馀，水雾团空寒不展。髯郎双鬓春山青，眼光射客词如云。却恐抱书移席去，竹风吹雨更愁人。
江道中
作者：李新
朝代：宋

項沒黄茆疑虎蹲，風搖脱木本浮雲。
忘機沙溆雙鶬遠，小景人家一水分。
野寺鐘聲昏後寂，寒衣砧子夜深聞。
山中悅老無亭榭，白酒長新橡栗肥。
江道中
作者：李新
朝代：宋

项没黄茆疑虎蹲，风摇脱木本浮云。忘机沙溆双鸧远，小景人家一水分。野寺钟声昏后寂，寒衣砧子夜深闻。山中悦老无亭榭，白酒长新橡栗肥。
江道中
作者：李新
朝代：宋
体裁：古风

项没黄茆疑虎蹲，风摇脱木本浮云。忘机沙溆双鸧远，小景人家一水分。野寺钟声昏后寂，寒衣砧子夜深闻。急求贾傅今宣室，谁赋伤谗屈子文。
江邊行貽趙彦成
作者：李新
朝代：宋

江頭舊路楓林遠，長笛欺梅紅尚淺。
榿茅破樹綠無餘，水霧團空寒不展。
髯郎雙鬢春山青，眼光射客詞如雲。
却恐抱書移席去，竹風吹雨更愁人。
汾阴曲
作者：李新
朝代：宋

吾爱西河段干木，凛然节槩凌孤竹。遗风扫地青冢存，汾水千年为谁绿。水边剑佩锵寒玉，熊车来作江阳牧。忠梗峨峨一面霜，想像古人今在目。我叹今人似古人，丝桐为播汾阴曲。
汾阴曲
作者：李新
朝代：宋

吾爱西河段干木，凛然节槩凌孤竹。
遗风扫地青塜存，汾水千年为谁渌。
水边剑佩锵寒玉，熊车来作江阳牧。
忠梗峩峩一面霜，想像古人今在目。
我叹今人似古人，丝桐为播汾阴曲。
汾陰曲
作者：李新
朝代：宋

吾愛西河段干木，凛然節槩凌孤竹。
遺風掃地青塜存，汾水千年爲誰渌。
水邊劍佩鏘寒玉，熊車來作江陽牧。
忠梗峩峩一面霜，想像古人今在目。
我歎今人似古人，絲桐爲播汾陰曲。
泛松溪
作者：李新
朝代：宋

浪激冰花漱大堤，山回云影照寒溪。一生怀抱无人见，又跃芦梢困马蹄。
泛松溪
作者：李新
朝代：宋

浪激冰花潄大堤，山回云影照寒溪。
一生怀抱无人见，又跃芦梢困马蹄。
泛松溪
作者：李新
朝代：宋

浪激冰花潄大堤，山回雲影照寒溪。
一生懷抱無人見，又躍蘆梢困馬蹄。
洗竹十八韵
作者：李新
朝代：宋

谁仿王郎子，庭前种修竹。清阴生晓云，远意近幽谷。岁久太昏翳，客来为湔沐。掠地芟蒙茸，挥空除朴樕。碧筱恶微琐，孤根赏幽独。惟防高节伤，不厌冗材秃。露枝借蝉附，风干贻凤宿。筠消蝼蚁惊，影浅虻蚋哭。减裁终瘦骨，潇洒自空腹。初劳拣择手，终入穷淡目。月浪细摇金，秋声寒戛玉。差肩存挺直，乱眼憎拳曲。洞然大夫心，卓尔高士躅。春风雨零红，林木霜换绿。长久此君操，正可起颓俗。山阴牛羊侵，渭滨斤斧辱。持君易金钱，伐尽犹不足。是中主人贤，不作薪藁束。
洗竹十八韵
作者：李新
朝代：宋

谁仿王郎子，庭前种修竹。
清阴生晓云，远意近幽谷。
岁久太昏翳，客来为湔沐。
掠地芟蒙茸，挥空除朴樕。
碧篠恶微琐，孤根赏幽独。
惟防高节伤，不厌冗材秃。
露枝借蝉附，风榦贻凤宿。
筠消蝼蚁惊，影浅虻蚋哭。
减裁终瘦骨，潇洒自空腹。
初劳拣择手，终入穷淡目。
月浪细摇金，秋声寒戛玉。
差肩存挺直，乱眼憎拳曲。
洞然大夫心，卓尔高士躅。
春风雨零红，林木霜换绿。
长久此君操，正可起颓俗。
山阴牛羊侵，渭滨斤斧辱。
持君易金钱，伐尽犹不足。
是中主人贤，不作薪藁束。
洗竹十八韻
作者：李新
朝代：宋

誰倣王郎子，庭前種修竹。
清陰生曉雲，遠意近幽谷。
歲久太昏翳，客來爲湔沐。
掠地芟蒙茸，揮空除樸樕。
碧篠惡微瑣，孤根賞幽獨。
惟防高節傷，不厭冗材秃。
露枝借蟬附，風榦貽鳳宿。
筠消螻蟻驚，影淺虻蚋哭。
減裁終瘦骨，瀟洒自空腹。
初勞揀擇手，終入窮淡目。
月浪細搖金，秋聲寒戛玉。
差肩存挺直，亂眼憎拳曲。
洞然大夫心，卓爾高士躅。
春風雨零紅，林木霜換綠。
長久此君操，正可起頹俗。
山陰牛羊侵，渭濱斤斧辱。
持君易金錢，伐盡猶不足。
是中主人賢，不作薪藁束。
浣溪沙
作者：李新
朝代：宋

千古人生樂事稀。露濃煙事薄寒時。菊花須插兩三枝。未老功名辜兩鬢，悲秋情緒入雙眉。茂陵多病有誰知。
浣溪沙
作者：李新
朝代：宋

雨霽籠山碧破賒。小園圍屋粉牆斜。朱門閒掩那人家。素腕撥香臨寶砌，層波窺客擘輕紗。隔窗隱隱見簪花。
浣溪沙 其一 秋怀
作者：李新
朝代：宋

千古人生乐事稀。露浓烟重薄寒时。菊花须插两三枝。未老功名辜两鬓，悲秋情绪入双眉。茂陵多病有谁知。
浣溪沙·千古人生乐事稀
作者：李新
朝代：宋
体裁：词

千古人生乐事稀。露浓烟事薄寒时。菊花须插两三枝。未老功名辜两鬓，悲秋情绪入双眉。茂陵多病有谁知。
浣溪沙·雨霁笼山碧破赊
作者：李新
朝代：宋
体裁：词

雨霁笼山碧破赊。小园围屋粉墙斜。朱门闲掩那人家。素腕拨香临宝砌，层波窥客擘轻纱。隔窗隐隐见簪花。
浮春斋
作者：李新
朝代：宋

烟鼎金颜碧线长，是中日日载春阳。翠翰结屋惊鳌背，绿叶翻波梦水乡。静昼鸟啼三月老，路人风送百花香。从它流出红英去，化作人间有韵妆。
浮春斋
作者：李新
朝代：宋

烟鼎金颜碧线长，是中日日载春阳。
翠翰结屋惊鳌背，绿叶翻波梦水乡。
静昼鸟啼三月老，路人风送百花香。
从它流出红英去，化作人间有韵粧。
浮春齋
作者：李新
朝代：宋

煙鼎金顔碧線長，是中日日載春陽。
翠翰結屋驚鼇背，綠葉翻波夢水鄉。
静晝鳥啼三月老，路人風送百花香。
從它流出紅英去，化作人間有韻粧。
清泉館
作者：李新
朝代：宋

曉踏高坡日始懸，清泉未見口生煙。
飛鳬欲到二千里，挾筴徒勞三十年。
綉带長川初背眼，雲根雙劍遠磨天。
驌驦齒健嘶風去，更敢披頭重著鞭。
清泉馆
作者：李新
朝代：宋

晓踏高坡日始悬，清泉未见口生烟。飞凫欲到二千里，挟筴徒劳三十年。绣带长川初背眼，云根双剑远磨天。骕骦齿健嘶风去，更敢披头重著鞭。
清泉馆
作者：李新
朝代：宋

晓踏高坡日始悬，清泉未见口生烟。
飞鳬欲到二千里，挟筴徒劳三十年。
绣带长川初背眼，云根双剑远磨天。
骕骦齿健嘶风去，更敢披头重着鞭。
渔父曲
作者：李新
朝代：宋

黄蓑老翁守钓车，卖鱼得钱还酒家。醉中乘潮过别浦，睡起不知船在沙。篱根半落春江水，稚子蓬头采洲芷。莼丝芹甲满筠笼，日暮溪桥得红米。秋山远，秋木黄，斜汀曲屿苕花香。归云带暝卷寒色，晚吹吹回双雁行。鲈肥酒熟莼丝美，独钓孤舟老烟水。故人停浆问生涯，湘水光摇碧千里。
渔父曲
作者：李新
朝代：宋

黄蓑老翁守钓车，卖鱼得钱还酒家。
醉中乘潮过别浦，睡起不知船在沙。
篱根半落春江水，稚子蓬头采洲芷。
莼丝芹甲满筠笼，日暮豀桥得红米。
秋山远，秋木黄，斜汀曲屿苕花香。
归云带暝卷寒色，晚吹吹回双雁行。
鲈肥酒熟莼丝美，独钓孤舟老烟水。
故人停浆问生涯，湘水光摇碧千里。
渔父曲·其一
作者：李新
朝代：宋
体裁：古风

黄蓑老翁守钓车，卖鱼得钱还酒家。醉中乘潮过别浦，睡起不知船在沙。篱根半落春江水，稚子蓬头采洲芷。莼丝芹甲满筠笼，日暮溪桥得红米。
渔父曲·其二
作者：李新
朝代：宋

秋山远，秋木黄，斜汀曲屿苕花香。归云带暝卷寒色，晚吹吹回双雁行。鲈肥酒熟莼丝美，独钓孤舟老烟水。故人停浆问生涯，湘水光摇碧千里。
渔父曲·其二
作者：李新
朝代：宋

秋山远，秋木黄，斜汀曲屿苕花香。
归云带暝卷寒色，晚吹吹回双鴈行。
鲈肥酒熟莼丝美，独钓孤舟老烟水。
故人停浆问生涯，湘水光摇碧千里。
游云门山寺
作者：李新
朝代：宋

宰官得度却无能，直断曹溪一点灯。脱体化为牛马走，只身归是水云僧。晚烟破灶迷村落，桴鼓哗空走稻塍。弄水看山元未足，半规初月上觚棱。
游云门山寺
作者：李新
朝代：宋

宰官得度却无能，直断曹溪一点灯。
脱体化为牛马走，隻身归是水云僧。
晚烟破竈迷村落，桴鼓譁空走稻塍。
弄水看山元未足，半规初月上觚棱。
游化城寺
作者：李新
朝代：宋

山色从来不世情，水光分与万家清。连云种竹官租薄，入谷收茶野屩轻。小雨结缘留俗客，好风吹梦过江城。这回劝饮休辞醉，后日西山第几程。
游化城寺
作者：李新
朝代：宋

山色从来不世情，水光分与万家清。
连云种竹官租薄，入谷收茶野屫轻。
小雨结缘留俗客，好风吹梦过江城。
这回劝饮休辞醉，后日西山第几程。
游南水陆院
作者：李新
朝代：宋

蜀国山河在，梁原草树深。暮云千里色，无处不伤心。鸣蛙千鼓吹，脩竹万琅玕。日下欲归去，溪光生晚寒。
游南水陆院·其一
作者：李新
朝代：宋
体裁：五言绝句

蜀国山河在，梁原草树深。暮云千里色，无处不伤心。
游南水陆院·其二
作者：李新
朝代：宋

鸣蛙千鼓吹，修竹万琅玕。
日下欲归去，溪光生晚寒。
游南水陆院·其二
作者：李新
朝代：宋

鸣蛙千鼓吹，脩竹万琅玕。日下欲归去，溪光生晚寒。
游寂照院
作者：李新
朝代：宋

万个当时几席深，想摇寒碧邃阴阴。青山甚富犹藏石，焦尾曾收更爱琴。篱脚稻花香绕梦，云梢桂树色分金。他年寂子如更变，佛法从来不离心。
游寂照院
作者：李新
朝代：宋

万箇当时几席深，想摇寒碧邃阴阴。
青山甚富犹藏石，焦尾曾收更爱琴。
篱脚稻花香遶梦，云梢桂树色分金。
他年寂子如更变，佛法从来不离心。
游法济寺
作者：李新
朝代：宋

俯槛微歌猛虎行，暮楼钟铁又铮铮。好将石剑磨三伏，自有巴猿报五更。种竹养茶家计薄，依山临水国风清。张王左道曹刘战，秖此祇园不识兵。暮钟晓磬杂啼鸦，尤觉幽栖与市赊。风力吹回千嶂雨，柳阴遮断一溪花。苍皮树瘿何妨丑，横水桥虹不厌斜。夜半春雷乱车轧，不须鸣鼓助惊茶。
游法济寺·其一
作者：李新
朝代：宋

俯槛微歌猛虎行，暮楼钟鐡又铮铮。
好将石剑磨三伏，自有巴猿报五更。
种竹养茶家计薄，依山临水国风清。
张王左道曹刘战，秖此祇园不识兵。
游法济寺·其一
作者：李新
朝代：宋

俯槛微歌猛虎行，暮楼钟铁又铮铮。好将石剑磨三伏，自有巴猿报五更。种竹养茶家计薄，依山临水国风清。张王左道曹刘战，秖此祇园不识兵。
游法济寺·其二
作者：李新
朝代：宋
体裁：七言律诗

暮钟晓磬杂啼鸦，尤觉幽栖与市赊。风力吹回千嶂雨，柳阴遮断一溪花。苍皮树瘿何妨丑，横水桥虹不厌斜。夜半春雷乱车轧，不须鸣鼓助惊茶。
游石鼓寺
作者：李新
朝代：宋
体裁：五言律诗

石鼓寂不振，金声无处求。层岩参雾树，乱玉响冰沟。破屐前无齿，孤城远见楼。山僧痴问客，阿汝谓汤休。
游罗园
作者：李新
朝代：宋
体裁：七言律诗

故山新寄小郫筒，春事而今一半空。儿女笑从花影外，杯盘香在水光中。泉分石溜浑罂白，病得春醅半颊红。祓禊山阴已陈迹，试将青草葄衰翁。
游雍熙寺
作者：李新
朝代：宋
体裁：七言律诗

随身刀笔快投空，黄鹄凭君放出笼。野马已飞樽俎外，白云端在笑谭中。太平老将辜三略，迟钝参军得五穷。近日半聋并半哑，莫将佛法问庞公。
湖上招故人
作者：李新
朝代：宋

柳影依窗过，荷香拂枕浮。
云边山近雨，石下水通秋。
白藕离新斸，嘉鱼落晚鈎。
还同动情兴，已为扫西楼。
湖上招故人
作者：李新
朝代：宋

柳影依窗过，荷香拂枕浮。云边山近雨，石下水通秋。白藕离新斸，嘉鱼落晚钩。还同动情兴，已为扫西楼。
湖上招故人
作者：李新
朝代：宋

柳影依窗過，荷香拂枕浮。
雲邊山近雨，石下水通秋。
白藕離新斸，嘉魚落晚鈎。
還同動情興，已爲掃西樓。
漁父曲·其一
作者：李新
朝代：宋

黄蓑老翁守釣車，賣魚得錢還酒家。
醉中乘潮過别浦，睡起不知船在沙。
籬根半落春江水，稚子蓬頭採洲芷。
蓴絲芹甲滿筠籠，日暮谿橋得紅米。
漁父曲·其二
作者：李新
朝代：宋

秋山遠，秋木黄，斜汀曲嶼苕花香。
歸雲带暝卷寒色，晚吹吹回雙鴈行。
鱸肥酒熟蓴絲美，獨釣孤舟老烟水。
故人停漿問生涯，湘水光搖碧千里。
漢江
作者：李新
朝代：宋

低靄横沙碧，長灘宿鴈孤。
樵薪窺樹癭，漁父就龜趺。
落日駢游女，鳴波咽佩珠。
啼烏與驚鵲，先我渡城隅。
漢源館
作者：李新
朝代：宋

消熱層冰遠，投涼嘉樹稀。
雨晴瀟灑去，夢與泬寥歸。
禽靜谷無語，雲生山有衣。
路行知水好，終不療長饑。
燕走馬少卿口號
作者：李新
朝代：宋

冠蓋相逢好駐鞍，况知北陸已迎寒。
詔歸未覺堯天遠，星應休辭蜀道難。
欵聽話言敦夙契，更催歌舞奉清歡。
慇懃莫惜通宵醉，歸約松梢月影殘。
燕走马少卿口号
作者：李新
朝代：宋

冠盖相逢好驻鞍，况知北陆已迎寒。
诏归未觉尧天远，星应休辞蜀道难。
欵听话言敦夙契，更催歌舞奉清欢。
慇懃莫惜通宵醉，归约松梢月影残。
燕走马少卿口号
作者：李新
朝代：宋

冠盖相逢好驻鞍，况知北陆已迎寒。诏归未觉尧天远，星应休辞蜀道难。款听话言敦夙契，更催歌舞奉清欢。慇勤莫惜通宵醉，归约松梢月影残。
王中玉生辰
作者：李新
朝代：宋

瑤磩桂楹香霧濃，貴人罷直承明宮。
高樓內集慶生子，酒面油膏紅復紅。
嵩雲入洛秋容曉，水冷青洲蘭蕙小。
露蠲仙掌生寒光，翡幄華帳飄晚涼。
虬電蜿蜿護飈駕，吹笙子晉從天下。
泬寥緱氏空月明，世間唯識王司稼。
野人薦公千百壽，大椿骨健龍腰瘦。
紫芝老艾副椒漿，請公倒盡長生酒。
天廟明堂遲飛棟，杜宇數驚銅輦夢。
錦城雖好不如歸，中散年來憶雙鳯。
王中玉生辰
作者：李新
朝代：宋

瑶磩桂楹香雾浓，贵人罢直承明宫。高楼内集庆生子，酒面油膏红复红。嵩云入洛秋容晓，水冷青洲兰蕙小。露蠲仙掌生寒光，翡幄华帐飘晚凉。虬电蜿蜿护飙驾，吹笙子晋从天下。泬寥缑氏空月明，世间唯识王司稼。野人荐公千百寿，大椿骨健龙腰瘦。紫芝老艾副椒浆，请公倒尽长生酒。天庙明堂迟飞栋，杜宇数惊铜辇梦。锦城虽好不如归，中散年来忆双凤。
王中玉生辰
作者：李新
朝代：宋

瑶磩桂楹香雾浓，贵人罢直承明宫。
高楼内集庆生子，酒面油膏红復红。
嵩云入洛秋容晓，水冷青洲兰蕙小。
露蠲仙掌生寒光，翡幄华帐飘晚凉。
虬电蜿蜿护飈驾，吹笙子晋从天下。
泬寥缑氏空月明，世间唯识王司稼。
野人荐公千百寿，大椿骨健龙腰瘦。
紫芝老艾副椒浆，请公倒尽长生酒。
天庙明堂迟飞栋，杜宇数惊铜辇梦。
锦城虽好不如归，中散年来忆双鳯。
王朝美招飲有能窺狗竇之語因作詩貽之
作者：李新
朝代：宋

校書隱馬隊，飲酒窺狗竇。
禮法不見縛，高軒一宇宙。
二王咤連璧，小王腹如繡。
囊無一箇錢，氣自秦楚富。
公子莫焚券，婦翁幸銅臭。
往年數青蠅，騰䵬輒尚口。
言我已投劾，謂子不長壽。
本自植蕪蘼，返惡芝蘅秀。
青蠅復青蠅，勸爾一盃酒。
雲衢無遮攔，鬼錄有先後。
馬糞多長者，百怨不懷舊。
持此幾酸餘，諸君相挽就。
坐上要車公，老李苦春瘦。
王朝美招饮有能窥狗窦之语因作诗贻之
作者：李新
朝代：宋

校书隐马队，饮酒窥狗窦。礼法不见缚，高轩一宇宙。二王咤连璧，小王腹如绣。囊无一个钱，气自秦楚富。公子莫焚券，妇翁幸铜臭。往年数青蝇，腾䵬辄尚口。言我已投劾，谓子不长寿。本自植芜蘼，返恶芝蘅秀。青蝇复青蝇，劝尔一杯酒。云衢无遮拦，鬼录有先后。马粪多长者，百怨不怀旧。持此几酸馀，诸君相挽就。坐上要车公，老李苦春瘦。
王朝美招饮有能窥狗窦之语因作诗贻之
作者：李新
朝代：宋

校书隐马队，饮酒窥狗窦。
礼法不见缚，高轩一宇宙。
二王咤连璧，小王腹如绣。
囊无一箇钱，气自秦楚富。
公子莫焚券，妇翁幸铜臭。
往年数青蝇，腾䵬辄尚口。
言我已投劾，谓子不长寿。
本自植芜蘼，返恶芝蘅秀。
青蝇復青蝇，劝尔一杯酒。
云衢无遮拦，鬼录有先后。
马粪多长者，百怨不怀旧。
持此几酸余，诸君相挽就。
坐上要车公，老李苦春瘦。
用刘子默韵题瘼亭
作者：李新
朝代：宋
体裁：七言绝句

醉头兀兀接篱斜，客宦归来赋白华。小洞方池初着意，坐看梅雨数残花。
用劉子默韻題瘼亭
作者：李新
朝代：宋

醉頭兀兀接籬斜，客宦歸來賦白華。
小洞方池初着意，坐看梅雨數殘花。
甲午九月十七日留題太平寺
作者：李新
朝代：宋

秋飈弄寒菊，老木疏空谷。
尫驂疲欲休，征意元未足。
山行循桔橰，澗走數機軸。
百年一局棋，歘爾分半局。
當時不識字，雙鬢今定綠。
作客寧在家，無愁亂心曲。
結廬東城東，疏畦界明玉。
鳴蛙等鹵部，晚食自當肉。
豈須太樂丞，清聖貫渠竹。
屬媼但酌酒，與媼創高躅。
宗武但收詩，清名銷五福。
他時尋此翁，雲深駕黄犢。
甲午九月十七日留题太平寺
作者：李新
朝代：宋

秋飈弄寒菊，老木疏空谷。
尫骖疲欲休，征意元未足。
山行循桔橰，涧走数机轴。
百年一局棋，歘尔分半局。
当时不识字，双鬓今定绿。
作客宁在家，无愁乱心曲。
结庐东城东，疏畦界明玉。
鸣蛙等卤部，晚食自当肉。
岂须太乐丞，清圣贯渠竹。
属媪但酌酒，与媪创高躅。
宗武但收诗，清名销五福。
他时寻此翁，云深驾黄犊。
甲午九月十七日留题太平寺
作者：李新
朝代：宋

秋飙弄寒菊，老木疏空谷。尪骖疲欲休，征意元未足。山行循桔槔，涧走数机轴。百年一局棋，歘尔分半局。当时不识字，双鬓今定绿。作客宁在家，无愁乱心曲。结庐东城东，疏畦界明玉。鸣蛙等卤部，晚食自当肉。岂须太乐丞，清圣贯渠竹。属媪但酌酒，与媪创高躅。宗武但收诗，清名销五福。他时寻此翁，云深驾黄犊。
甲子春趋太学过华山赋仙掌峰
作者：李新
朝代：宋
体裁：七言律诗

一掌巍然占碧巅，分明高举欲擎天。升沉尽待招携力，指点都归造化权。好与清霄扶日月，莫留寒嶂弄云烟。不知千古兴亡事，屈指而今是几年。
甲子春趨太學過華山賦仙掌峰
作者：李新
朝代：宋

一掌巍然占碧巔，分明高舉欲擎天。
升沉盡待招攜力，指點都歸造化權。
好與清霄扶日月，莫留寒嶂弄雲烟。
不知千古興亡事，屈指而今是幾年。
甲辰正月二十三日夕壬申夢坐一江樓上見雪月輝映汀洲高下澄流金碧林野疏迥景物清華絕非人間世所有因賦數詩既覺止記一首
作者：李新
朝代：宋

風卷寒雲雪壓船，樓臺隱約隔明煙。
黄庭掩映桃紅篆，静看雙鵝一水天。
甲辰正月二十三日夕壬申梦坐一江楼上见雪月辉映汀洲高下澄流金碧林野疏迥景物清华绝非人间世所有因赋数诗既觉止记一首
作者：李新
朝代：宋
体裁：七言绝句

风卷寒云雪压船，楼台隐约隔明烟。黄庭掩映桃红篆，静看双鹅一水天。
留别寄元裕
作者：李新
朝代：宋
体裁：七言律诗

耳熟英声相见晚，解颜一笑尽天真。有鱼待客不妨醉，无玉藏花初厌贫。疏竹已留清夜月，好风先断过江尘。幽居莫薙庭前草，枕葄他时有故人。
留别寄元裕
作者：李新
朝代：宋

耳熟英聲相見晚，解顔一笑盡天真。
有魚待客不妨醉，無玉藏花初厭貧。
疏竹已留清夜月，好風先斷過江塵。
幽居莫薙庭前草，枕葄他時有故人。
留題華嚴壁
作者：李新
朝代：宋

直向忙中得少休，一生緣分屬清幽。
好山不許尋常見，野水從教自在流。
種竹養茶雙碧重，有僧無客四時秋。
當初著眼如低下，不識光芒射斗牛。
留题华严壁
作者：李新
朝代：宋

直向忙中得少休，一生缘分属清幽。
好山不许寻常见，野水从教自在流。
种竹养茶双碧重，有僧无客四时秋。
当初着眼如低下，不识光芒射斗牛。
留题华严壁
作者：李新
朝代：宋

直向忙中得少休，一生缘分属清幽。好山不许寻常见，野水从教自在流。种竹养茶双碧重，有僧无客四时秋。当初著眼如低下，不识光芒射斗牛。
病中二首
作者：李新
朝代：宋

虚名毕竟耳边风，梦入巢由事一空。贫窭未能防鬼笑，悲哀端更遇途穷。胡沙十月惊弦雁，水国三年食蓼虫。得似此身无好味，病馀明日即衰翁。林间风气杳无踪，欲遣谁人慰病慵。丐友何颜堪著论，祭拿无泪可沾胸。不知心逐摇摇旆，反为官怜楚楚松。最是少眠多念处，暝鸦残月五更钟。
病中二首·其一
作者：李新
朝代：宋

虚名毕竟耳边风，梦入巢由事一空。贫窭未能防鬼笑，悲哀端更遇途穷。胡沙十月惊弦雁，水国三年食蓼虫。得似此身无好味，病馀明日即衰翁。
病中二首·其一
作者：李新
朝代：宋

虚名毕竟耳边风，梦入巢由事一空。
贫窭未能防鬼笑，悲哀端更遇途穷。
胡沙十月惊弦鴈，水国三年食蓼虫。
得似此身无好味，病余明日即衰翁。
病中二首·其一
作者：李新
朝代：宋

虛名畢竟耳邊風，夢入巢由事一空。
貧窶未能防鬼笑，悲哀端更遇途窮。
胡沙十月驚弦鴈，水國三年食蓼蟲。
得似此身無好味，病餘明日即衰翁。
病中二首·其二
作者：李新
朝代：宋

林間風氣杳無蹤，欲遣誰人慰病慵。
丐友何顔堪著論，祭拏無泪可沾胸。
不知心逐搖搖旆，反爲官憐楚楚松。
最是少眠多念處，暝鴉殘月五更鐘。
病中二首·其二
作者：李新
朝代：宋

林间风气杳无踪，欲遣谁人慰病慵。
丐友何颜堪着论，祭拏无泪可沾胸。
不知心逐摇摇旆，反为官怜楚楚松。
最是少眠多念处，暝鸦残月五更钟。
病中二首·其二
作者：李新
朝代：宋

林间风气杳无踪，欲遣谁人慰病慵。丐友何颜堪著论，祭拿无泪可沾胸。不知心逐摇摇旆，反为官怜楚楚松。最是少眠多念处，暝鸦残月五更钟。
登城望江边
作者：李新
朝代：宋

山外浮云云外城，江边羌角水中声。九分雪发功名晚，一寸冰衔去就轻。山与绣屏天刻画，兽编土宇地攲倾。早扶藜杖关头去，要向中州看太平。
登城望江边
作者：李新
朝代：宋

山外浮云云外城，江边羌角水中声。
九分雪髪功名晚，一寸冰衘去就轻。
山与绣屏天刻画，兽编土宇地欹倾。
早扶藜杖关头去，要向中州看太平。
登城望江邊
作者：李新
朝代：宋

山外浮雲雲外城，江邊羌角水中聲。
九分雪髪功名晚，一寸冰衘去就輕。
山與繡屏天刻畫，獸編土宇地欹傾。
早扶藜杖關頭去，要向中州看太平。
登天台
作者：李新
朝代：宋
体裁：七言绝句

江云不与山云接，土雨还因夜雨消。独上天台肆遐瞩，故乡只隔一山遥。
登天台
作者：李新
朝代：宋

江雲不與山雲接，土雨還因夜雨消。
獨上天台肆遐矚，故鄉只隔一山遙。
登牛溪岭
作者：李新
朝代：宋
体裁：古风

岷峨润眼长可人，清江水绿如九亲。水光山色不相送，自涯而返情太真。别车驱将向何处，到此已与魑魅邻。投荒哀过三良死，可赎人亦百其身。
登牛溪嶺
作者：李新
朝代：宋

岷峨潤眼長可人，清江水綠如九親。
水光山色不相送，自涯而返情太真。
别車驅將向何處，到此已與魑魅鄰。
投荒哀過三良死，可贖人亦百其身。
登西楼呈桑彦周
作者：李新
朝代：宋

独自行藏莫倚栏，市廛野色不相干。
是中门户也罗雀，何处身心更梦棺。
锦水背人朝暮去，雪山随我久长寒。
一生着作惊磨灭，欲借君家铁砚看。
登西楼呈桑彦周
作者：李新
朝代：宋

独自行藏莫倚栏，市廛野色不相干。是中门户也罗雀，何处身心更梦棺。锦水背人朝暮去，雪山随我久长寒。一生著作惊磨灭，欲借君家铁砚看。
登西樓呈桑彥周
作者：李新
朝代：宋

獨自行藏莫倚欄，市廛野色不相干。
是中門戶也羅雀，何處身心更夢棺。
錦水背人朝暮去，雪山隨我久長寒。
一生著作驚磨滅，欲借君家鐵硯看。
白塔院
作者：李新
朝代：宋

西風晴野快揚鞭，臨水驦駒惜錦韀。
蕭寺凄涼幾不到，巨楠蒼檜碧參天。
白塔院
作者：李新
朝代：宋

西风晴野快扬鞭，临水骦驹惜锦鞯。萧寺凄凉几不到，巨楠苍桧碧参天。
白塔院
作者：李新
朝代：宋

西风晴野快扬鞭，临水骦驹惜锦韀。
萧寺凄凉几不到，巨楠苍桧碧参天。
盐井
作者：李新
朝代：宋

凿到金轮水际通，绠长牛领血垂红。
作梅后日看调鼎，拟雪前人欲散空。
波素儘熬瀚海，虎形不待盐南风。
输官已足金籯满，坐笑骑驴困五穷。
盐井
作者：李新
朝代：宋

凿到金轮水际通，绠长牛领血垂红。
作梅后日看调鼎，拟雪前人欲散空。
波素尽熬青瀚海，虎形不待盬南风。
输官已足金籯满，坐咲骑驴困五穷。
盐井
作者：李新
朝代：宋

凿到金轮水际通，绠长牛领血垂红。作梅后日看调鼎，拟雪前人欲散空。波素尽熬青瀚海，虎形不待盬南风。输官已足金籯满，坐笑骑驴困五穷。
盧舍那僧舍留别·其一
作者：李新
朝代：宋

小溝水縠漾晴暉，上學兒童短褐衣。
猶記飛泉山下路，會成春服舞雩歸。
盧舍那僧舍留别·其三
作者：李新
朝代：宋

脆柳飛花弄晚暉，雲羅雲紵試春衣。
箇身未便長爲客，化鶴千年亦一歸。
盧舍那僧舍留别·其二
作者：李新
朝代：宋

筠尖側側度朝暉，别淚潸潸漬客衣。
兒女慇懃憐我老，登山臨水送將歸。
目击
作者：李新
朝代：宋

悬知九折自成医，痩骨绵绵尚胜肥。
引睡文书满床榻，病儿犹枕乐天诗。
目击
作者：李新
朝代：宋

悬知九折自成医，瘦骨绵绵尚胜肥。引睡文书满床榻，病儿犹枕乐天诗。
目擊
作者：李新
朝代：宋

懸知九折自成醫，痩骨綿綿尚勝肥。
引睡文書滿床榻，病兒猶枕樂天詩。
相鶴軒
作者：李新
朝代：宋

别傳眼法定何如，不用平平許負書。
貴客逢軒乘有分，道人得玉食無餘。
鈞天萬舞知新奏，華表千年識故居。
田屋老翁虧鑒戒，伴鷄同放不知渠。
相鹤轩
作者：李新
朝代：宋

别传眼法定何如，不用平平许负书。
贵客逢轩乘有分，道人得玉食无余。
钧天万舞知新奏，华表千年识故居。
田屋老翁亏鉴戒，伴鷄同放不知渠。
相鹤轩
作者：李新
朝代：宋

别传眼法定何如，不用平平许负书。贵客逢轩乘有分，道人得玉食无馀。钧天万舞知新奏，华表千年识故居。田屋老翁亏鉴戒，伴鸡同放不知渠。
石鼓寺晚归
作者：李新
朝代：宋

野鸟音喧豗，苍栾翠轇轕。冷光雪色陵云端，乱流江势侵天末。蒙衲老僧初睡美，倚榻陂龙暗摇尾。竹庵虎子呼未回，石灶茶烟寒不起。阿昕爱山定忘返，我已兴穷归路晚。悲风鸣雁一声声，眸寒更觉江城远。
石鼓寺晚归
作者：李新
朝代：宋

野鸟音喧豗，苍栾翠轇轕。
冷光雪色陵云端，乱流江势侵天末。
蒙衲老僧初睡美，倚榻陂龙暗摇尾。
竹庵虎子呼未回，石竈茶烟寒不起。
阿昕爱山定忘返，我已兴穷归路晚。
悲风鸣鴈一声声，眸寒更觉江城远。
石鼓寺晚歸
作者：李新
朝代：宋

野鳥音喧豗，蒼欒翠轇轕。
冷光雪色陵雲端，亂流江勢侵天末。
蒙衲老僧初睡美，倚榻陂龍暗搖尾。
竹庵虎子呼未回，石竈茶煙寒不起。
阿昕愛山定忘返，我已興窮歸路晚。
悲風鳴鴈一聲聲，眸寒更覺江城遠。
磁釣翁
作者：李新
朝代：宋

尺巘方壺小，泓泉渤海深。
陶公慈母手，抔土故人心。
蓑笠不愁敝，鰷鱨何處尋。
虚堂值蕭瑟，猶苦百蟲吟。
磁釣翁·其一
作者：李新
朝代：宋

磁釣翁寧傍釣磯，且當兀坐小盆池。
模形陶氏不須怪，入手蒼鯨未可知。
風雨不渝端此志，江湖歸去定何時。
閒惟秋水磻谿客，船入蘆花笛卧吹。
磁釣翁·其二
作者：李新
朝代：宋

無心不自任公子，手引龍魚敵萬鈞。
瓦解弟兄驚墜甑，塊居煙雨勝流人。
非關釣譽雖攘臂，未欲垂言却卷綸。
更與甄陶一坏土，鈴齋相伴豈無因。
磁钓翁
作者：李新
朝代：宋
体裁：五言律诗

尺巘方壶小，泓泉渤海深。陶公慈母手，抔土故人心。蓑笠不愁敝，鲦鲿何处寻。虚堂值萧瑟，犹苦百虫吟。
磁钓翁
作者：李新
朝代：宋

磁钓翁宁傍钓矶，且当兀坐小盆池。模形陶氏不须怪，入手苍鲸未可知。风雨不渝端此志，江湖归去定何时。閒惟秋水磻溪客，船入芦花笛卧吹。无心不自任公子，手引龙鱼敌万钧。瓦解弟兄惊坠甑，块居烟雨胜流人。非关钓誉虽攘臂，未欲垂言却卷纶。更与甄陶一抔土，铃斋相伴岂无因。
磁钓翁·其一
作者：李新
朝代：宋
体裁：七言律诗

磁钓翁宁傍钓矶，且当兀坐小盆池。模形陶氏不须怪，入手苍鲸未可知。风雨不渝端此志，江湖归去定何时。閒惟秋水磻溪客，船入芦花笛卧吹。
磁钓翁·其二
作者：李新
朝代：宋

无心不自任公子，手引龙鱼敌万钧。
瓦解弟兄惊坠甑，块居烟雨胜流人。
非关钓誉虽攘臂，未欲垂言却卷纶。
更与甄陶一坏土，铃斋相伴岂无因。
磁钓翁·其二
作者：李新
朝代：宋

无心不自任公子，手引龙鱼敌万钧。瓦解弟兄惊坠甑，块居烟雨胜流人。非关钓誉虽攘臂，未欲垂言却卷纶。更与甄陶一抔土，铃斋相伴岂无因。
神泉道中寄李道明
作者：李新
朝代：宋

野鳥啼春稍覺空，馬蹄何故萬山中。
樹連土雨微茫綠，花入麥秋零亂紅。
北阮不知貧氣味，謫仙元有舊家風。
正須洗出青青目，看取新來塞上翁。
神泉道中寄李道明
作者：李新
朝代：宋
体裁：七言律诗

野鸟啼春稍觉空，马蹄何故万山中。树连土雨微茫绿，花入麦秋零乱红。北阮不知贫气味，谪仙元有旧家风。正须洗出青青目，看取新来塞上翁。
祭先农
作者：李新
朝代：宋
体裁：四言诗

帝先农功，曰惟孟春。载耒与耜，昕及南亩。穜稑薿薿，以布以种。帝躬三推，土膏雷动。百工比栉，其耕泽泽。岁约有年，裕帝之德。我艺我黍，我敛我稷。为醴为酪，斟酌吉礼。吉礼既至，神祇来游。燕及祖考，万邦作休。降福孔穰，飶芬其羞。于以正辞，亦又何求。
祭先農
作者：李新
朝代：宋

帝先農功，曰惟孟春。
載耒與耜，昕及南畝。
穜稑薿薿，以布以種。
帝躬三推，土膏雷動。
百工比櫛，其耕澤澤。
歲約有年，裕帝之德。
我藝我黍，我歛我稷。
爲醴爲酪，斟酌吉禮。
吉禮既至，神祇来游。
燕及祖考，萬邦作休。
降福孔穰，飶芬其羞。
於以正辭，亦又何求。
禅房
作者：李新
朝代：宋

石窦涓涓函丈冷，海云叠叠暮山低。秋风早晚惊禅定，肯为陶潜一过溪。
禅房
作者：李新
朝代：宋

石窦涓涓函丈冷，海云迭迭暮山低。
秋风早晚惊禅定，肯为陶潜一过溪。
禪房
作者：李新
朝代：宋

石竇涓涓函丈冷，海雲疊疊暮山低。
秋風早晚驚禪定，肯爲陶潛一過溪。
秀野亭二首
作者：李新
朝代：宋

眼缬蒙茸真草木，春归广莫自文章。妙回玉指香罗密，秖许杨花傍小床。溪光山色浅无痕，荒树平芜见几村。秖恐重来春自去，梨花吹尽月黄昏。
秀野亭二首·其一
作者：李新
朝代：宋

眼纈蒙茸真草木，春歸廣莫自文章。
妙回玉指香羅密，秖許楊花傍小床。
秀野亭二首·其一
作者：李新
朝代：宋
体裁：七言绝句

眼缬蒙茸真草木，春归广莫自文章。妙回玉指香罗密，秖许杨花傍小床。
秀野亭二首·其二
作者：李新
朝代：宋
体裁：七言绝句

溪光山色浅无痕，荒树平芜见几村。秖恐重来春自去，梨花吹尽月黄昏。
秀野亭二首·其二
作者：李新
朝代：宋

溪光山色淺無痕，荒樹平蕪見幾村。
秖恐重來春自去，梨花吹盡月黄昏。
秋日登楼
作者：李新
朝代：宋

浓扫清阴一壑秋，眼光新困仲宣楼。等閒欲作东山醉，却为苍生不破愁。洗遍山光暮雨收，落霞孤鹜点清秋。蜀天地暖知无雁，不怕愁声稳上楼。
秋日登楼·其一
作者：李新
朝代：宋
体裁：七言绝句

浓扫清阴一壑秋，眼光新困仲宣楼。等閒欲作东山醉，却为苍生不破愁。
秋日登楼·其二
作者：李新
朝代：宋
体裁：七言绝句

洗遍山光暮雨收，落霞孤鹜点清秋。蜀天地暖知无雁，不怕愁声稳上楼。
秋日登樓·其一
作者：李新
朝代：宋

濃掃清陰一壑秋，眼光新困仲宣樓。
等閒欲作東山醉，却爲蒼生不破愁。
秋日登樓·其二
作者：李新
朝代：宋

洗遍山光暮雨收，落霞孤鶩點清秋。
蜀天地暖知無雁，不怕愁聲稳上樓。
种莲
作者：李新
朝代：宋

分得清浔白玉芽，旋抽绿柄信攲斜。当时荡桨耶溪女，可是无情笑隔花。
种莲
作者：李新
朝代：宋

分得清浔白玉芽，旋抽绿柄信欹斜。
当时荡桨耶溪女，可是无情笑隔花。
程公明駕部墨竹
作者：李新
朝代：宋

淺梢疏節任蕭郎，正向祁寒敵曉霜。
清興未窮僧已老，自遺山色與溪光。
程公明驾部墨竹
作者：李新
朝代：宋
体裁：七言绝句

浅梢疏节任萧郎，正向祁寒敌晓霜。清兴未穷僧已老，自遗山色与溪光。
種蓮
作者：李新
朝代：宋

分得清潯白玉芽，旋抽綠柄信欹斜。
當時蕩槳耶谿女，可是無情笑隔花。
立化童子
作者：李新
朝代：宋

冷飯殘羮屬與誰，其他消息問誰知。
竿頭一步饒師進，不是當年去得遲。
立化童子
作者：李新
朝代：宋

冷饭残羮属与谁，其他消息问谁知。
竿头一步饶师进，不是当年去得迟。
立化童子
作者：李新
朝代：宋

冷饭残羹属与谁，其他消息问谁知。竿头一步饶师进，不是当年去得迟。
立春前密雪应祈呈范内翰
作者：李新
朝代：宋

六出飞霙岁或愆，喜观琼砾晓滂然。
水官休隶一时惨，木帝已夸羣物妍。
斗换石田皆沃坏，暗催云稼入丰年。
吾君诚祷通旻昊，愿听氓谣被管絃。
立春前密雪应祈呈范内翰
作者：李新
朝代：宋

六出飞霙岁或愆，喜观琼砾晓滂然。水官休隶一时惨，木帝已誇群物妍。斗换石田皆沃坏，暗催云稼入丰年。吾君诚祷通旻昊，愿听氓谣被管弦。
立春前密雪應祈呈范內翰
作者：李新
朝代：宋

六出飛霙歲或愆，喜觀瓊礫曉滂然。
水官休隸一時慘，木帝已誇羣物妍。
斗換石田皆沃壞，暗催雲稼入豐年。
吾君誠禱通旻昊，願聽氓謠被管絃。
笋竹
作者：李新
朝代：宋
体裁：七言律诗

峥嵘泽国与烟村，饱见尖尖破土痕。稍倩南风开鹊尾，数烦夜雨送龙孙。平生直节初挥箨，后日清阴自庇根。残月莫云林外看，森森矛戟万军屯。
笋竹
作者：李新
朝代：宋

崢嶸澤國與煙村，飽見尖尖破土痕。
稍倩南風開鵲尾，數煩夜雨送龍孫。
平生直節初揮籜，後日清陰自庇根。
殘月莫雲林外看，森森矛戟萬軍屯。
答李丞用其韵
作者：李新
朝代：宋

四时秋色可春回，古锦囊空信短才。纸尾依随丞不负，天西穷绝客何来。顽云垂翼山碉暗，乔麦饶花雪岭开。投老播流情味恶，孤城移作望乡台。年少文声许过秦，仕涂便失自由身。初思鲈鲙翻归兴，不见仙槎却问津。道德千言遥胄事，文章万丈当家春。鱼从丙穴如收得，更与张华细辨鳞。
答李丞用其韵·其二
作者：李新
朝代：宋
体裁：七言律诗

年少文声许过秦，仕涂便失自由身。初思鲈鲙翻归兴，不见仙槎却问津。道德千言遥胄事，文章万丈当家春。鱼从丙穴如收得，更与张华细辨鳞。
答李丞用其韻·其一
作者：李新
朝代：宋

四時秋色可春回，古錦囊空信短才。
紙尾依隨丞不負，天西窮絕客何來。
頑雲垂翼山碉暗，喬麥饒花雪嶺開。
投老播流情味惡，孤城移作望鄉臺。
答李丞用其韻·其二
作者：李新
朝代：宋

年少文聲許過秦，仕塗便失自由身。
初思鱸鱠翻歸興，不見仙槎却問津。
道德千言遙胄事，文章萬丈當家春。
魚從丙穴如收得，更與張華細辨鱗。
筹笔驿
作者：李新
朝代：宋
体裁：古风

恶潮翻海真龙泣，未央庭露秋蓬湿。崧云无意招不来，旌旗日月随山入。茅屋主人长卧揖，盛气虬髯横槊立。汉陵白骨生春光，半夜平怀听呼吸。笔端隐语飞英略，潜拉秦原老鲵角。天心不肯续金刀，渭桥水急妖星落。
简任安中
作者：李新
朝代：宋
体裁：七言律诗

边公春梦昼悠扬，借有新嘲不汝妨。杖屦未经桃李树，棹歌空忆水云乡。子规啼去花应好，燕子归来日渐长。稍学渊明惜名酒，扫除斋阁待君尝。
簡任安中
作者：李新
朝代：宋

邊公春夢晝悠揚，借有新嘲不汝妨。
杖屨未經桃李樹，棹歌空憶水雲鄉。
子規啼去花應好，燕子歸來日漸長。
稍學淵明惜名酒，掃除齋閣待君嘗。
籌筆驛
作者：李新
朝代：宋

惡潮翻海真龍泣，未央庭露秋蓬濕。
崧雲無意招不來，旌旗日月隨山入。
茅屋主人長臥揖，盛氣虬髯横槊立。
漢陵白骨生春光，半夜平懷聽呼吸。
筆端隱語飛英略，潛拉秦原老鯢角。
天心不肯續金刀，渭橋水急妖星落。
經甘相廟
作者：李新
朝代：宋

相君天所佑，童子知何神。
不必茂爲祖，因知秦有人。
一言成大計，千古仰青春。
廟下塵勞客，將慚白髪新。
綠陰亭
作者：李新
朝代：宋

茂林侵路能藏寺，喬木參天却見樓。
山石因循雲外老，江聲掀撲屋梢流。
綺閣吟嘉州李使君命官妓段倩乞詩席上爲賦
作者：李新
朝代：宋

秋風瑟瑟吹簾旌，浪英碎玉秋渚平。
綺閣美人抱明月，坐洒銀鈎錐畫雪。
神情何似衛夫人，小年學歌風挽雲。
錦囊乞句苦不早，種樹江南今亦老。
閣中璧月閑搖空，美人巧笑開芙蓉。
凌波莫背欄干立，捲簾但放餘霞入。
茂陵白馬何時歸，江北楓花處處飛。
经甘相庙
作者：李新
朝代：宋

相君天所佑，童子知何神。不必茂为祖，因知秦有人。一言成大计，千古仰青春。庙下尘劳客，将惭白发新。
经甘相庙
作者：李新
朝代：宋

相君天所佑，童子知何神。
不必茂为祖，因知秦有人。
一言成大计，千古仰青春。
庙下尘劳客，将惭白髪新。
绮阁吟嘉州李使君命官妓段倩乞诗席上为赋
作者：李新
朝代：宋

秋风瑟瑟吹帘旌，浪英碎玉秋渚平。
绮阁美人抱明月，坐洒银鈎锥画雪。
神情何似卫夫人，小年学歌风挽云。
锦囊乞句苦不早，种树江南今亦老。
阁中璧月闲摇空，美人巧笑开芙蓉。
凌波莫背栏干立，捲帘但放余霞入。
茂陵白马何时归，江北枫花处处飞。
绮阁吟嘉州李使君命官妓段倩乞诗席上为赋
作者：李新
朝代：宋

秋风瑟瑟吹帘旌，浪英碎玉秋渚平。绮阁美人抱明月，坐洒银钩锥画雪。神情何似卫夫人，小年学歌风挽云。锦囊乞句苦不早，种树江南今亦老。阁中璧月闲摇空，美人巧笑开芙蓉。凌波莫背栏干立，捲帘但放馀霞入。茂陵白马何时归，江北枫花处处飞。
绿阴亭
作者：李新
朝代：宋
体裁：七言绝句

茂林侵路能藏寺，乔木参天却见楼。山石因循云外老，江声掀扑屋梢流。
羌俗
作者：李新
朝代：宋

卜占遵火兆，詛誓謹歸誠。
渡笮蒼猱捷，旋碉墨蟻輕。
養生茶作命，據嶮石爲城。
縱去擒來事，無人是孔明。
羌俗
作者：李新
朝代：宋
体裁：五言律诗

卜占遵火兆，诅誓谨归诚。渡笮苍猱捷，旋碉墨蚁轻。养生茶作命，据崄石为城。纵去擒来事，无人是孔明。
聽王子定吹簫
作者：李新
朝代：宋

水花浸鬢根，荷葉踐衫色。
西城王老子，豪健不可得。
客從日沒來，鶉衣遍黄埃。
銀盃未羽化，公餘煩一開。
山猿供嘉果，書螢驚蠟炬。
能持白玉簫，爲作蒼鸞語。
涼飈助清奏，雨脚揮殘暑。
臺邊舞鳯拍雲來，潭底吟龍撆波去。
君不見寧王當日争門迎，三十六宮學新聲。
玉人今夜教何處，二十四橋空月明。
西城煙景何疏索，王子宦情殊不惡。
有田日種黄金茅，叵奈蠧蟲搖齒脚。
少年英氣無覊絡，浩唱高彈神自若。
春風走馬入花林，紅日垂頭困瑤閣。
老去腰支便矍鑠，座人那肯妨詼謔。
飛觴得似少年時，西窗幾度燈花落。
臨江仙
作者：李新
朝代：宋

楊柳梢頭春色重，紫騮嘶入殘花。香風滿面日西斜。只知閒信馬，不覺誤隨車。已許洞天歸路晚，空勞眼惜眉憐。幾回偷為擲花鈿。今生應已過，重結後來緣。
自西县趋南郑道中杂咏三首
作者：李新
朝代：宋

矮陌穹庐青匝地，垂杨步幛绿藏桥。无端惊耳西江涨，十里雄声学海潮。爱山不道妨行色，碍眼仍须彻帽裙。愿借仙人白鹇尾，自家亲扫北山云。茂林修竹平夷地，牧马藏兵战斗场。死节不知师李固，溺冠惟解法高皇。
自西县趋南郑道中杂咏三首·其一
作者：李新
朝代：宋
体裁：七言绝句

矮陌穹庐青匝地，垂杨步幛绿藏桥。无端惊耳西江涨，十里雄声学海潮。
自西县趋南郑道中杂咏三首·其三
作者：李新
朝代：宋

茂林修竹平夷地，牧马藏兵战斗场。死节不知师李固，溺冠惟解法高皇。
自西县趋南郑道中杂咏三首·其三
作者：李新
朝代：宋

茂林修竹平夷地，牧马藏兵战鬬塲。
死节不知师李固，溺冠惟解法高皇。
自西县趋南郑道中杂咏三首·其二
作者：李新
朝代：宋

爱山不道妨行色，碍眼仍须彻帽裙。
愿借仙人白鷴尾，自家亲扫北山云。
自西县趋南郑道中杂咏三首·其二
作者：李新
朝代：宋

爱山不道妨行色，碍眼仍须彻帽裙。愿借仙人白鹇尾，自家亲扫北山云。
自西縣趨南鄭道中雜詠三首·其一
作者：李新
朝代：宋

矮陌穹廬青匝地，垂楊步幛綠藏橋。
無端驚耳西江漲，十里雄聲學海潮。
自西縣趨南鄭道中雜詠三首·其三
作者：李新
朝代：宋

茂林修竹平夷地，牧馬藏兵戰鬬塲。
死節不知師李固，溺冠惟解法高皇。
自西縣趨南鄭道中雜詠三首·其二
作者：李新
朝代：宋

愛山不道妨行色，礙眼仍須徹帽裙。
願借仙人白鷴尾，自家親掃北山雲。
興利山居
作者：李新
朝代：宋

江左風流恐未真，南州人物竟成塵。
全家莫恨癭張醜，四國且圖山作鄰。
小漏天光渾失熱，綠槐樹盖始知春。
柴扉晝鑰能高枕，一到華胥勝路人。
舟中漫兴
作者：李新
朝代：宋

梅雨冥冥湿钓船，失群寒鹭下江天。一声长笛无穷意，自叠渔蓑白日眠。篷窗几点落梅花，旋觉春容放草芽。莫上江楼发归兴，断霞衰照起寒鸦。
舟中漫兴·其一
作者：李新
朝代：宋

梅雨冥冥湿钓船，失羣寒鹭下江天。
一声长笛无穷意，自迭渔簑白日眠。
舟中漫兴·其一
作者：李新
朝代：宋

梅雨冥冥湿钓船，失群寒鹭下江天。一声长笛无穷意，自叠渔蓑白日眠。
舟中漫兴·其二
作者：李新
朝代：宋
体裁：七言绝句

篷窗几点落梅花，旋觉春容放草芽。莫上江楼发归兴，断霞衰照起寒鸦。
舟中漫興·其一
作者：李新
朝代：宋

梅雨冥冥濕釣船，失羣寒鷺下江天。
一聲長笛無窮意，自疊漁簑白日眠。
舟中漫興·其二
作者：李新
朝代：宋

篷窗幾點落梅花，旋覺春容放草芽。
莫上江樓發歸興，斷霞衰照起寒鴉。
芝溪院
作者：李新
朝代：宋

青盖行春踏雁沙，连山旧烧起新芽。
马蹄何处穷余兴，犹有溪山一树花。
芝溪院
作者：李新
朝代：宋

青盖行春踏雁沙，连山旧烧起新芽。马蹄何处穷馀兴，犹有溪山一树花。
芝溪院
作者：李新
朝代：宋

青蓋行春踏雁沙，連山舊燒起新芽。
馬蹄何處窮餘興，猶有谿山一樹花。
苦寒歌
作者：李新
朝代：宋

北風吹窗琴自動，擁爐不覺氈裘重。
孤城日落星斗稀，一寸清霜壓寒夢。
河冰嶺雪隨高深，山雞啄土鶴在林。
西樓歌舞隔珠幄，獨有春風人不覺。
苦寒歌
作者：李新
朝代：宋
体裁：古风

北风吹窗琴自动，拥炉不觉毡裘重。孤城日落星斗稀，一寸清霜压寒梦。河冰岭雪随高深，山鸡啄土鹤在林。西楼歌舞隔珠幄，独有春风人不觉。
荞麦
作者：李新
朝代：宋

神农播百谷，赐羌荍麦种。下子分苦甘，甘贱苦蒙宠。西山律候晚，春种夏苗茸。秋花深入云，风浪绮霞动。灌溉以时节，牧放远原陇。岁登蜗负归，兔径行错总。积架连云根，藁秸乱墟冢。赤茎堕钗股，黑实盈缶瓮。锐首师郭尖，骈结友张仲。一身多模棱，四角腹膨肿。舂开铁屑飞，磨溜尘粉冻。溲和陶甄手，灰火助培拥。剂坚视铁石，薄厚拟轻重。不问镜月图，行至齐眉捧。杵洼新炒香，揉以牛羊湩。不托递炊饼，芹美思贡奉。来牟莫我贻，桄榔尚珍送。大宛来苜蓿，与尔俱阘茸。中都千贵人，侍食姬环拱。流匙滑玉粒，雕胡不在供。四海会万珍，方丈无点空。戎獠犬豕性，真可糠秕共。有客饭黄粱，浑忘梦中梦。
荞麦
作者：李新
朝代：宋

神农播百谷，赐羌荍麦种。
下子分苦甘，甘贱苦蒙宠。
西山律候晚，春种夏苗茸。
秋花深入云，风浪绮霞动。
灌溉以时节，牧放远原陇。
岁登蜗负归，兔径行错总。
积架连云根，藁秸乱墟冢。
赤茎堕钗股，黑实盈缶瓮。
锐首师郭尖，骈结友张仲。
一身多模棱，四角腹膨肿。
舂开铁屑飞，磨澑尘粉冻。
溲和陶甄手，灰火助培拥。
剂坚眂铁石，薄厚拟轻重。
不问镜月图，行至齐眉捧。
杵洼新炒香，揉以牛羊湩。
不托递炊饼，芹美思贡奉。
来牟莫我贻，桄榔尚珍送。
大宛来苜蓿，与尔俱阘茸。
中都千贵人，侍食姬环拱。
流匙滑玉粒，雕胡不在供。
四海会万珍，方丈无点空。
戎獠犬豕性，真可糠粃共。
有客饭黄粱，浑忘梦中梦。
荣德夫人挽词
作者：李新
朝代：宋
体裁：七言律诗

旧池龟去必巢莲，龙隧愁看锦水边。肯与玉人俱远宦，自怜王母已高年。松窗弦诵亲曹叔，秋月家风起郑玄。仙客立朝何所恨，自缘退有可耕田。
药水岩
作者：李新
朝代：宋

岩前曾考腐斤樵，洞裏仙人不可招。
龙睡有时悭小雨，春长无地觅灵苖。
与攻中散平时懒，更沃文园异日消。
调鼎和羮须玉液，预私清泚注轻瓢。
药水岩
作者：李新
朝代：宋

岩前曾考腐斤樵，洞里仙人不可招。龙睡有时悭小雨，春长无地觅灵苗。与攻中散平时懒，更沃文园异日消。调鼎和羹须玉液，预私清泚注轻瓢。
落解西归长安道中书所怀
作者：李新
朝代：宋
体裁：七言律诗

年少将军师羽林，追奔翻为白头吟。不平豪愤三年气，未死英雄万里心。故国山川知好在，异乡风物许重寻。捷书不报浑閒事，西出潼关无好音。
落解西歸長安道中書所懷
作者：李新
朝代：宋

年少將軍師羽林，追奔翻爲白頭吟。
不平豪憤三年氣，未死英雄萬里心。
故國山川知好在，異鄉風物許重尋。
捷書不報渾閒事，西出潼關無好音。
蒲静安挽詞
作者：李新
朝代：宋

舞鸞雛鵠已先飛，曾倚西山泣晚暉。
老去兒孫雄北阮，古來門戶占烏衣。
蕭蕭華髪猶供祭，歷歷清談又解圍。
洞口仙人招白鶴，玉翰何日與雲歸。
蒲静安挽词
作者：李新
朝代：宋

舞鸾雏鹄已先飞，曾倚西山泣晚晖。老去儿孙雄北阮，古来门户占乌衣。萧萧华发犹供祭，历历清谈又解围。洞口仙人招白鹤，玉翰何日与云归。
蒲静安挽词
作者：李新
朝代：宋

舞鸾雏鹄已先飞，曾倚西山泣晚晖。
老去儿孙雄北阮，古来门户占乌衣。
萧萧华髪犹供祭，历历清谈又解围。
洞口仙人招白鹤，玉翰何日与云归。
蓬溪道中所見·其一
作者：李新
朝代：宋

筠輿百曲篆谿灣，潤麥催花小雨慳。
鶗鴃弄聲知境静，鞦韆垂影見春閒。
一生瘦骨幾隨鶴，萬事無心却愛山。
爲濯小槽收重碧，掃除東閣待翁還。
蓬溪道中所見·其二
作者：李新
朝代：宋

詩情冷落接坰荒，鳥語鈎輈伴日長。
山館花煩蜂蜜重，溪橋雨潤燕泥香。
鄂君被暖春回帳，犬子琴閒月到床。
醉裏要歸何處是，無功猶解記吾鄉。
蓬溪道中所见
作者：李新
朝代：宋

筠舆百曲篆溪湾，润麦催花小雨悭。鶗鴃弄声知境静，鞦韆垂影见春閒。一生瘦骨几随鹤，万事无心却爱山。为濯小槽收重碧，扫除东阁待翁还。诗情冷落接坰荒，鸟语钩辀伴日长。山馆花烦蜂蜜重，溪桥雨润燕泥香。鄂君被暖春回帐，犬子琴閒月到床。醉里要归何处是，无功犹解记吾乡。
蓬溪道中所见·其一
作者：李新
朝代：宋

筠舆百曲篆溪湾，润麦催花小雨悭。
鶗鴃弄声知境静，秋韆垂影见春閒。
一生瘦骨几随鹤，万事无心却爱山。
为濯小槽收重碧，扫除东阁待翁还。
蓬溪道中所见·其一
作者：李新
朝代：宋

筠舆百曲篆溪湾，润麦催花小雨悭。鶗鴃弄声知境静，鞦韆垂影见春閒。一生瘦骨几随鹤，万事无心却爱山。为濯小槽收重碧，扫除东阁待翁还。
蓬溪道中所见·其二
作者：李新
朝代：宋

诗情冷落接坰荒，鸟语钩辀伴日长。山馆花烦蜂蜜重，溪桥雨润燕泥香。鄂君被暖春回帐，犬子琴閒月到床。醉里要归何处是，无功犹解记吾乡。
蓬溪道中所见·其二
作者：李新
朝代：宋

诗情冷落接垧荒，鸟语鈎辀伴日长。
山馆花烦蜂蜜重，溪桥雨润燕泥香。
鄂君被暖春回帐，犬子琴閒月到床。
醉裏要归何处是，无功犹解记吾乡。
蓬莱别岛
作者：李新
朝代：宋
体裁：七言律诗

已驾神鳌远翠埃，外人休咏北山莱。自无失脚刘郎到，怕有吹笙子晋来。云散晓风飘鹤氅，月明春浪浸瑶台。似闻方士穷真色，归笑长红越女腮。
蓬萊别島
作者：李新
朝代：宋

已駕神鼇遠翠埃，外人休詠北山萊。
自無失脚劉郎到，怕有吹笙子晉來。
雲散曉風飄鶴氅，月明春浪浸瑤臺。
似聞方士窮真色，歸笑長紅越女腮。
蕎麥
作者：李新
朝代：宋

神農播百穀，賜羌荍麥種。
下子分苦甘，甘賤苦蒙寵。
西山律候晚，春種夏苗茸。
秋花深入雲，風浪綺霞動。
灌溉以時節，牧放遠原隴。
歲登蝸負歸，兔徑行錯總。
積架連雲根，藁秸亂墟冢。
赤莖墮釵股，黑實盈缶甕。
銳首師郭尖，駢結友張仲。
一身多模稜，四角腹膨腫。
舂開鐵屑飛，磨澑塵粉凍。
溲和陶甄手，灰火助培擁。
劑堅眂鐵石，薄厚擬輕重。
不問鏡月圖，行至齊眉捧。
杵窪新炒香，揉以牛羊湩。
不托遞炊餅，芹美思貢奉。
來牟莫我貽，桄榔尚珍送。
大宛來苜蓿，與爾俱闒茸。
中都千貴人，侍食姬環拱。
流匙滑玉粒，雕胡不在供。
四海會萬珍，方丈無點空。
戎獠犬豕性，真可糠粃共。
有客飯黄粱，渾忘夢中夢。
藥水巖
作者：李新
朝代：宋

巖前曾考腐斤樵，洞裏仙人不可招。
龍睡有時慳小雨，春長無地覓靈苖。
與攻中散平時懶，更沃文園異日消。
調鼎和羮須玉液，預私清泚注輕瓢。
虚明斋
作者：李新
朝代：宋

道源泠然白，疏通无一尘。中扃泬寥生，太古以上人。斋居不三月，水镜冰壶身。日观红未升，绿琐先知晨。逍遥且齐物，静与鸿濛亲。如求漆园吏，先与卜西邻。
虚明斋
作者：李新
朝代：宋

道源泠然白，疏通无一尘。
中扃泬寥生，太古以上人。
斋居不三月，水镜冰壶身。
日观红未昇，绿琐先知晨。
逍遥且齐物，静与鸿蒙亲。
如求漆园吏，先与卜西邻。
虚明齋
作者：李新
朝代：宋

道源泠然白，疏通無一塵。
中扃泬寥生，太古以上人。
齋居不三月，水鏡冰壺身。
日觀紅未昇，綠瑣先知晨。
逍遙且齊物，靜與鴻濛親。
如求漆園吏，先與卜西鄰。
行路难
作者：李新
朝代：宋

君不见天上星，万古耀虚碧。
岂意一夕间，堕地化为石。
物理变化无定端，谁保人心无改易。
忆妾江边采白苹，郎骑白马渡江津。
垂鞭停棹潜相顾，共惜当年桃李春。
石城二月东风暮，断肠狂絮随郎去。
百年誓拟同灰尘，醉指青松表情愫。
可怜一日君心改，前日之言復谁顾。
弃捐不待颜色衰，忍把流年坐相误。
还君明月珠，解妾罗襦结。
念之空自伤，长恸与君别。
出门望乡关，不惜千里行。
从人既非礼，何以见父兄。
去住两不可，伫立以屏营。
此时心断绝，始信天无情。
野水东流去不还，忧乐翻变须臾间。
妇人将身弗轻许，听歌今日行路难。
行路难
作者：李新
朝代：宋

君不见天上星，万古耀虚碧。岂意一夕间，堕地化为石。物理变化无定端，谁保人心无改易。忆妾江边采白蘋，郎骑白马渡江津。垂鞭停棹潜相顾，共惜当年桃李春。石城二月东风暮，断肠狂絮随郎去。百年誓拟同灰尘，醉指青松表情愫。可怜一日君心改，前日之言复谁顾。弃捐不待颜色衰，忍把流年坐相误。还君明月珠，解妾罗襦结。念之空自伤，长恸与君别。出门望乡关，不惜千里行。从人既非礼，何以见父兄。去住两不可，伫立以屏营。此时心断绝，始信天无情。野水东流去不还，忧乐翻变须臾间。妇人将身弗轻许，听歌今日行路难。
行路难·君不见天上星
作者：李新
朝代：宋

君不见天上星，万古耀虚碧。
岂意一夕间，堕地化为石。
物理变化无定端，谁保人心无改易。
忆妾东边采白蘋，郎骑白马渡江津。
垂鞭停棹潜相顾，共惜当年桃李春。
石城二月东风暮，断肠狂絮随郎去。
百年拆拟同灰尘，醉指青松表情愫。
可怜一日君心改，前日之言复谁顾。
弃捐不待颜色衰，忍把流年坐相误。
还君明月珠，解妾罗襦结。
念之空自伤，长恸与君别。
出门望乡关，不惜千里行。
从人既非礼，何以见父兄。
去住两不可，伫立以屏营。
此时心断绝，始信天无情。
野水东流去不还，忧乐翻变须臾间。
妇人将身弗轻许，听歌今日行路难。
行路難
作者：李新
朝代：宋

君不見天上星，萬古耀虚碧。
豈意一夕間，墮地化爲石。
物理變化無定端，誰保人心無改易。
憶妾江邊採白蘋，郎騎白馬渡江津。
垂鞭停棹潛相顧，共惜當年桃李春。
石城二月東風暮，斷腸狂絮隨郎去。
百年誓擬同灰塵，醉指青松表情愫。
可憐一日君心改，前日之言復誰顧。
棄捐不待顔色衰，忍把流年坐相誤。
還君明月珠，解妾羅襦結。
念之空自傷，長慟與君别。
出門望鄉關，不惜千里行。
從人既非禮，何以見父兄。
去住兩不可，佇立以屏營。
此時心斷絕，始信天無情。
野水東流去不還，憂樂翻變須臾間。
婦人將身弗輕許，聽歌今日行路難。
西岗重九
作者：李新
朝代：宋

天涯一角见重阳，萧洒西风客断肠。麻纻未更今日白，菊花还似去年黄。陶潜把酒重开解，宋玉临墙乍感伤。借问龙山歌会者，座中谁认绿衣郎。
西岗重九
作者：李新
朝代：宋

天涯一角见重阳，萧洒西风客断膓。
麻纻未更今日白，菊花还似去年黄。
陶潜把酒重开解，宋玉临墻乍感伤。
借问龙山歌会者，座中谁认绿衣郎。
西崗重九
作者：李新
朝代：宋

天涯一角見重陽，蕭洒西風客斷膓。
麻紵未更今日白，菊花還似去年黄。
陶潛把酒重開解，宋玉臨墻乍感傷。
借問龍山歌會者，座中誰認綠衣郎。
西斋睡起
作者：李新
朝代：宋

避雨燕儿晴又去，趁衙蜂子晚还归。西轩一枕无人唤，零落桃花绕梦飞。绿云山麦层层绿，红雨溪桃处处残。老去见花如隔雾，可堪不得雾中看。
西斋睡起·其一
作者：李新
朝代：宋
体裁：七言绝句

避雨燕儿晴又去，趁衙蜂子晚还归。西轩一枕无人唤，零落桃花绕梦飞。
西斋睡起·其二
作者：李新
朝代：宋
体裁：七言绝句

绿云山麦层层绿，红雨溪桃处处残。老去见花如隔雾，可堪不得雾中看。
西軒·其一
作者：李新
朝代：宋

夢中得鹿本無心，覺後人亡只見金。
水出吐蕃分黑白，地窮全蜀隔幽陰。
枯腸正伴空城雀，白首更爲梁甫吟。
急求賈傅今宣室，誰賦傷讒屈子文。
西軒·其二
作者：李新
朝代：宋

谷滿牛羊路覆莎，翠編終日倦坡流。
寺依石角高低見，水遶山根曲折多。
風入長松零馬尾，人藏病事設禽羅。
方壺海嶠知何處，縱得飛騰奈老何。
西軒雜言
作者：李新
朝代：宋

風琴牛笛難度曲，早韭晚菘誰當肉。
筆端畫餅不得飽，汁少熬雞渾未熟。
三年楮葉太勞力，八尺鼓圍竟空腹。
遙遙華胄猶龍孫，皎皎白駒縶空谷。
頭風豈無草檄愈，醬瓿正須太玄覆。
供書小吏腕幾脱，免冠毛頴髮仍秃。
年來軋思倒挽牛，逃虚僧社高如秋。
乞身得此清涼國，不減人間萬戶侯。
西轩
作者：李新
朝代：宋

梦中得鹿本无心，觉后人亡只见金。水出吐蕃分黑白，地穷全蜀隔幽阴。枯肠正伴空城雀，白首更为梁甫吟。急求贾傅今宣室，谁赋伤谗屈子文。谷满牛羊路覆莎，翠编终日倦坡陀。寺依石角高低见，水绕山根曲折多。风入长松零马尾，人藏病事设禽罗。方壶海峤知何处，纵得飞腾奈老何。
西轩·其一
作者：李新
朝代：宋

梦中得鹿本无心，觉后人亡只见金。水出吐蕃分黑白，地穷全蜀隔幽阴。枯肠正伴空城雀，白首更为梁甫吟。急求贾傅今宣室，谁赋伤谗屈子文。
西轩·其一
作者：李新
朝代：宋
体裁：七言律诗

梦中得鹿本无心，觉后人亡只见金。水出吐蕃分黑白，地穷全蜀隔幽阴。枯肠正伴空城雀，白首更为梁甫吟。风历北窗琴自动，成文无处问知音。
西轩·其二
作者：李新
朝代：宋

谷满牛羊路覆莎，翠编终日倦坡流。
寺依石角高低见，水遶山根曲折多。
风入长松零马尾，人藏病事设禽罗。
方壶海峤知何处，纵得飞腾奈老何。
西轩·其二
作者：李新
朝代：宋

谷满牛羊路覆莎，翠编终日倦坡陀。寺依石角高低见，水绕山根曲折多。风入长松零马尾，人藏病事设禽罗。方壶海峤知何处，纵得飞腾奈老何。
西轩杂言
作者：李新
朝代：宋

风琴牛笛难度曲，早韭晚菘谁当肉。
笔端画饼不得饱，汁少熬鸡浑未熟。
三年楮叶太劳力，八尺鼓围竟空腹。
遥遥华胄犹龙孙，皎皎白驹絷空谷。
头风岂无草檄愈，酱瓿正须太玄覆。
供书小吏腕几脱，免冠毛颕髮仍秃。
年来轧思倒挽牛，逃虚僧社高如秋。
乞身得此清凉国，不减人间万户侯。
西轩杂言
作者：李新
朝代：宋

风琴牛笛难度曲，早韭晚菘谁当肉。笔端画饼不得饱，汁少熬鸡浑未熟。三年楮叶太劳力，八尺鼓围竟空腹。遥遥华胄犹龙孙，皎皎白驹絷空谷。头风岂无草檄愈，酱瓿正须太玄覆。供书小吏腕几脱，免冠毛颖发仍秃。年来轧思倒挽牛，逃虚僧社高如秋。乞身得此清凉国，不减人间万户侯。
西齋睡起·其一
作者：李新
朝代：宋

避雨燕兒晴又去，趁衙蜂子晚還歸。
西軒一枕無人喚，零落桃花繞夢飛。
西齋睡起·其二
作者：李新
朝代：宋

綠雲山麥層層綠，紅雨谿桃處處殘。
老去見花如隔霧，可堪不得霧中看。
觀前古美人圖
作者：李新
朝代：宋

璧月塵昏瓊樹秋，無從百媚一回眸。
荼䕷香度梅粧冷，鸚鵡聲低玉笛幽。
唾背但能知禍水，逢春且莫上迷樓。
歸來安守無鹽女，不寵無驚共白頭。
觀梁輔之曉閱
作者：李新
朝代：宋

羽林出戍死忘家，坐作行趨聽虎牙。
碧月初生弓入抱，青蛇不動劍藏花。
風吹細柳旗陰轉，日過寒谿陣脚斜。
回笑書生頭白早，空將筆硯戰年華。
觀瀾堂·其一
作者：李新
朝代：宋

風觀生涼底事雄，五湖煙浪一堂中。
公方觀水那無術，客欲工詩正坐窮。
翻出秋潮真是幻，化成蓬嶠本來空。
筆端造化渾奇特，爲掃茅茨半畝宮。
觀瀾堂·其二
作者：李新
朝代：宋

鈴閣文書得少休，故將湖水慁清眸。
似從天姥逡巡坐，擬放仙槎自在流。
具眼不隨千派轉，此身元並一漚浮。
羌誰戲墨通三昧，信是人間萬法儔。
观前古美人图
作者：李新
朝代：宋

璧月尘昏琼树秋，无从百媚一回眸。
荼䕷香度梅粧冷，鹦鹉声低玉笛幽。
唾背但能知祸水，逢春且莫上迷楼。
归来安守无盐女，不宠无惊共白头。
观前古美人图
作者：李新
朝代：宋

璧月尘昏琼树秋，无从百媚一回眸。荼蘼香度梅妆冷，鹦鹉声低玉笛幽。唾背但能知祸水，逢春且莫上迷楼。归来安守无盐女，不宠无惊共白头。
观梁辅之晓阅
作者：李新
朝代：宋
体裁：七言律诗

羽林出戍死忘家，坐作行趋听虎牙。碧月初生弓入抱，青蛇不动剑藏花。风吹细柳旗阴转，日过寒溪阵脚斜。回笑书生头白早，空将笔砚战年华。
观澜堂
作者：李新
朝代：宋

风观生凉底事雄，五湖烟浪一堂中。公方观水那无术，客欲工诗正坐穷。翻出秋潮真是幻，化成蓬峤本来空。笔端造化浑奇特，为扫茅茨半亩宫。铃阁文书得少休，故将湖水慁清眸。似从天姥逡巡坐，拟放仙槎自在流。具眼不随千派转，此身元并一沤浮。羌谁戏墨通三昧，信是人间万法俦。
观澜堂·其一
作者：李新
朝代：宋
体裁：七言律诗

风观生凉底事雄，五湖烟浪一堂中。公方观水那无术，客欲工诗正坐穷。翻出秋潮真是幻，化成蓬峤本来空。笔端造化浑奇特，为扫茅茨半亩宫。
观澜堂·其二
作者：李新
朝代：宋
体裁：七言律诗

铃阁文书得少休，故将湖水慁清眸。似从天姥逡巡坐，拟放仙槎自在流。具眼不随千派转，此身元并一沤浮。羌谁戏墨通三昧，信是人间万法俦。
訪幽人
作者：李新
朝代：宋

紫騮搖玉東城東，綠睂少年雙頰紅。
掃塵先過風騷客，豪氣幾吞雲夢澤。
新詩一夜急春風，飄落櫻桃點窗白。
青烟晝覆琉璃罇，何時投袂歌王孫。
歸去來，黄陵老鴉啼日昏。
詠晴
作者：李新
朝代：宋

髯老新詩錦自裁，雨綃烟帳玉屏開。
風摩團碧陰雲破，簷倒斜紅晚景來。
蟻陣爭雄人未覺，蚊雷强聒夜相陪。
請君日醉兵厨酒，千古英流安在哉。
謝楊秀才惠文編
作者：李新
朝代：宋

漆園夢過感天涯，坐客元非借齒牙。
小杜阿房終是好，沈郎雌霓不容差。
豈羞東郭先生履，行謝關西孔子家。
五斗折腰聞道晚，未窮摛藻勝春花。
謝王司戶惠紙被
作者：李新
朝代：宋

霧中楮皮厚一尺，岷溪秋浪如藍碧。
山僧夜抄山鬼愁，白雪千番沍墻壁。
裁成素被劣繒綺，故人聊助蘇門癖。
經年鼾鼻吼蝸室，睡魔已作膏盲疾。
蕭蕭散髮臥南窗，腹稿未成空費日。
小兒惡寐驚踏裂，村妻手線自縫密。
幸無寒泪泣牛衣，却有春温借光逸。
的知非布誰譏詐，沙汰襆歸安足訝。
合歡若繡雙鴛鴦，出門便有連城價。
世外浮華雖自許，錦爛珠光變爲土。
落日南柯一夢回，斷雲流水無尋處。
讀五代史
作者：李新
朝代：宋

瓜割溝分幾戰場，坎蛙穴蟻自侯王。
鐡槍妄謂千人敵，溺器猶須七寶粧。
諸國豈能臣癩子，九龍那得貯歸郎。
堪悲五十年來事，荼毒蒸民倍感傷。
访幽人
作者：李新
朝代：宋

紫骝摇玉东城东，绿眉少年双颊红。扫尘先过风骚客，豪气几吞云梦泽。新诗一夜急春风，飘落樱桃点窗白。青烟昼覆琉璃樽，何时投袂歌王孙。归去来，黄陵老鸦啼日昏。
访幽人
作者：李新
朝代：宋

紫骝摇玉东城东，绿睂少年双颊红。
扫尘先过风骚客，豪气几吞云梦泽。
新诗一夜急春风，飘落樱桃点窗白。
青烟昼覆琉璃罇，何时投袂歌王孙。
归去来，黄陵老鸦啼日昏。
读五代史
作者：李新
朝代：宋

瓜割沟分几战场，坎蛙穴蚁自侯王。
鐡枪妄谓千人敌，溺器犹须七宝粧。
诸国岂能臣癞子，九龙那得贮归郎。
堪悲五十年来事，荼毒蒸民倍感伤。
读五代史
作者：李新
朝代：宋

瓜割沟分几战场，坎蛙穴蚁自侯王。铁枪妄谓千人敌，溺器犹须七宝妆。诸国岂能臣癞子，九龙那得贮归郎。堪悲五十年来事，荼毒蒸民倍感伤。
谢杨秀才惠文编
作者：李新
朝代：宋
体裁：七言律诗

漆园梦过感天涯，坐客元非借齿牙。小杜阿房终是好，沈郎雌霓不容差。岂羞东郭先生履，行谢关西孔子家。五斗折腰闻道晚，未穷摛藻胜春花。
谢王司户惠纸被
作者：李新
朝代：宋

雾中楮皮厚一尺，岷溪秋浪如蓝碧。山僧夜抄山鬼愁，白雪千番冱墙壁。裁成素被劣缯绮，故人聊助苏门癖。经年鼾鼻吼蜗室，睡魔已作膏肓疾。萧萧散发卧南窗，腹稿未成空费日。小儿恶寐惊踏裂，村妻手线自缝密。幸无寒泪泣牛衣，却有春温借光逸。的知非布谁讥诈，沙汰襆归安足讶。合欢若绣双鸳鸯，出门便有连城价。世外浮华虽自许，锦烂珠光变为土。落日南柯一梦回，断云流水无寻处。
谢王司户惠纸被
作者：李新
朝代：宋

雾中楮皮厚一尺，岷溪秋浪如蓝碧。
山僧夜抄山鬼愁，白雪千番冱墻壁。
裁成素被劣缯绮，故人聊助苏门癖。
经年鼾鼻吼蜗室，睡魔已作膏盲疾。
萧萧散髮卧南窗，腹稿未成空费日。
小儿恶寐惊踏裂，村妻手线自缝密。
幸无寒泪泣牛衣，却有春温借光逸。
的知非布谁讥诈，沙汰幞归安足讶。
合欢若绣双鸳鸯，出门便有连城价。
世外浮华虽自许，锦烂珠光变为土。
落日南柯一梦回，断云流水无寻处。
貽家弟
作者：李新
朝代：宋

但知四壁有連珠，底事虚名更拙圖。
一斗病予猶百首，十年笑爾拙三都。
霜風入頰休驚冷，瓦埦無油願急呼。
世上舌根皆識味，滿傾終是愛醍醐。
貽高執中
作者：李新
朝代：宋

朝朝騎馬走江城，晚弄輕煙暮帯星。
應笑北堂窮處士，遶牆空覓聚書螢。
資州鄧園
作者：李新
朝代：宋

蒼官愯愯護重崗，綠玉寒梢亞短墻。
春事鳥啼三月老，路人風送百花香。
蜂衙歸去欄干静，江面飛來燕予忙。
簿領堆中催白髪，不知閒日許多長。
賦鄧士載祠
作者：李新
朝代：宋

高鳥無餘弓自除，由來名盛不堪居。
易揮道左降王縛，難弭朝端謗篋書。
更欲平吳功未就，可憐出蜀智何疏。
鳯臺山月知寃魄，夜夜停光照故墟。
贈翟提刑·其一
作者：李新
朝代：宋

雲麥供羞薦紫閽，里閭初識子威孫。
千年海骨蟠桃實，六日天眉畫桂痕。
飽見雪霜威劍閣，行看松柏老夷門。
石麟下作人間客，故有光芒掃夕昏。
贈翟提刑·其二
作者：李新
朝代：宋

虬龍金璧走天閽，下有高陵幾代孫。
賦擲玉聲那問價，筆生春意自無痕。
尚書補去由高第，廷尉除歸不署門。
元圃長生新釀熟，一庭椿露滴黄昏。